N á v r h

Zákon

z .............

o lesoch

Národná rada Slovenskej republiky sa uzniesla na tomto zákone:

P r v á   č a s ť
Základné ustanovenia

§ 1
Predmet zákona

(1) Tento zákon upravuje najmä
a)	vymedzenie lesných pozemkov, ich ochranu, spôsoby náhrady škody, odvody za vyňatie alebo obmedzenie ich využívania z plnenia funkcií lesov,
b)	formy vlastníctva, správy a nájmu lesov,
c)	zásady trvalo udržateľného hospodárenia v lesoch a  ochrany lesov,
d)	kritériá a podmienky podpory lesného hospodárstva z verejných zdrojov,
e)	pôsobnosť orgánov štátnej správy lesného hospodárstva a štátny dozor v lesoch,
f)	sankcie za porušenie povinností ustanovených týmto zákonom.

(2) Účelom tohto zákona je najmä
a)	zabezpečenie zachovania, zveľaďovania a ochrany lesov ako zložky životného prostredia a prírodného bohatstva krajiny pre plnenie ich nenahraditeľných funkcií,
b)	zabezpečenie diferencovaného, odborného a trvalo udržateľného hospodárenia v lesoch,
c)	zosúladenie záujmov spoločnosti a vlastníkov lesov,
d)	vytvorenie ekonomických podmienok pre trvalo udržateľné hospodárenie v lesoch.

§ 2
Vymedzenie základných pojmov

Na účely tohto zákona
a)	lesný pozemok je pozemok s lesným porastom, ale aj dočasne bez neho, ktorý je určený na plnenie funkcií lesa a v katastri nehnuteľností je evidovaný ako lesný pozemok) lesným pozemkom je aj pozemok, ktorý orgán štátnej správy lesného hospodárstva rozhodnutím vyhlásil za lesný pozemok (§ 3 ods. 2),
b)	les je ekologický systém na lesných pozemkoch, ktorý tvoria lesný porast s faktormi jeho vzdušného prostredia, rastlinné a živočíšne druhy a pôda s jej hydrologickým a vzdušným režimom,
c)	lesný porast je súbor stromovitých drevín a krovitých drevín na lesných pozemkoch a je súčasne všeobecným vyjadrením pre jednotky priestorového rozdelenia lesa (§ 42 ods. 1 písm. c)),
d)	diferencované hospodárenie v lesoch je cieľavedomý systém hospodárenia v lesoch, pri ktorom sa zohľadňujú rozmanité prírodné, porastové, hospodárske, ekonomické a spoločenské podmienky a požiadavky uplatnené pri vyhotovení a realizácii lesného hospodárskeho plánu.
e)	funkcie lesov sú úžitky, účinky a vplyvy, ktoré poskytujú lesy ako zložka prírodného prostredia a objekt hospodárskeho využívania; členia sa na verejnoprospešné funkcie a na produkčné funkcie,
f)	verejnoprospešné funkcie sú ekologické funkcie najmä pôdoochranná, vodohospodárska, klimatická a environmentálne funkcie najmä zdravotná, kultúrna, rekreačná, prírodoochranná a vodoochranná,
g)	trvalo udržateľné hospodárenie v lesoch je hospodárenie v lesoch takým spôsobom a v takom rozsahu, aby sa zachovala ich biologická diverzita, odolnosť, produkčná a obnovná schopnosť, životnosť a schopnosť plniť požadované funkcie lesov,
h)	ekologická stabilita je schopnosť lesa udržiavať rovnováhu v podmienkach pôsobenia vonkajších faktorov vnútornými samoregulačnými schopnosťami alebo schopnosť sa vracať po narušení k pôvodnému stavu,
i)	biologická diverzita je rozmanitosť lesných ekosystémov a rôznorodosť v rámci druhov a medzi druhmi,
j)	lesnícky výskum je nástrojom štátu pri skúmaní stavu, vývoja a procesov v lesoch, lesnom hospodárstve a lesníckej politike, ako aj pri uplatňovaní výsledkov výskumu v lesníckej praxi,
k)	lesný hospodársky plán je schválené výsledné dielo hospodárskej úpravy lesov, ktoré je nástrojom na zabezpečenie trvalo udržateľného hospodárenia v lesoch,
l)	hospodárenie v lesoch je činnosť zameraná na ich obnovu, výchovu, ochranu a ostatné činnosti potrebné na zabezpečenie funkcií lesov,
m)	výchova lesa je súbor činností zameraných najmä na zlepšenie rastu, vývoja, štruktúry, zdravotného stavu, odolnosti a kvality lesných porastov,
n)	pestovanie lesov je lesnícky obor zameraný na semenárstvo, škôlkárstvo, zakladanie, výchovu a obnovu lesných porastov  s cieľom zabezpečiť trvalú produkciu akostnej drevnej hmoty a mimoprodukčných funkcií lesa,
o)	ochrana lesa je činnosť zameraná na udržanie a zvyšovanie ekologickej stability lesov a odstraňovanie následkov spôsobených škodlivými činiteľmi,
p)	správca je právnická osoba, ktorej zakladateľ) zveril do správy lesný majetok štátu; zverením prechádzajú na správcu práva a povinnosti vlastníka, okrem úkonov, ktoré si vyhradil zakladateľ,
q)	obhospodarovateľ lesa je právnická alebo fyzická osoba, ktorá hospodári  na lesných pozemkoch na základe vlastníctva, správy, alebo nájmu.

D r u h á  č a s ť
lesné pozemky a ich ochrana

prvý diel
lesné pozemky

§ 3
Členenie lesných pozemkov

(1) Lesné pozemky sa členia na
a)	pozemky s lesnými porastami, ako aj pozemky dočasne bez lesných porastov pri ich obnove alebo po vykonaní náhodnej ťažby,
b)	pozemky, na ktorých boli zriadené lesné škôlky, semenné sady, ako aj pozemky, na ktorých bola dočasne povolená zmena ich využitia alebo obmedzenie ich využívania z dôvodu iných dôležitých verejných záujmov,
c)	pozemky bez lesných porastov, ktoré slúžia lesnému hospodárstvu a sú pre jeho činnosť nevyhnutné, napríklad lesné cesty a zvážnice, priľahlé lesné sklady a rozdeľovacie prieseky,
d)	pozemky, ktoré orgán štátnej správy lesného hospodárstva rozhodnutím vyhlásil za lesné pozemky a určil na zalesnenie alebo na využitie v záujme tvorby a ochrany prírodného prostredia a poľovníctva,
e)	pozemky, na ktorých boli lesné porasty odstránené protiprávnym konaním,
f)	pozemky nad hornou hranicou stromovej vegetácie s výnimkou zastavaných pozemkov a ich príjazdových komunikácií.

(2) V pochybnostiach, či ide o lesný pozemok rozhoduje orgán štátnej správy lesného hospodárstva.

(3) Orgán štátnej správy lesného hospodárstva môže so súhlasom vlastníka alebo správcu a po predchádzajúcom vyjadrení príslušných orgánov štátnej správy za lesné pozemky rozhodnutím vyhlásiť
a)	pozemky, ktoré sú porastené lesnými drevinami a plnia funkcie lesov, ale v katastri nie sú evidované ako lesné pozemky,
b)	pozemky, ktoré možno hospodárnejšie využiť ich zalesnením, ako aj nezalesnené pozemky v komplexe lesov, ktoré môžu slúžiť na plnenie funkcií lesov,
c)	pozemky, ktoré sa majú zalesniť z ekologických a environmentálnych potrieb najmä vodohospodárskych, pôdoochranných a zdravotných,
d)	pozemky vyňaté z lesných pozemkov, na ktorých zanikol dôvod pre ich vyňatie.

§ 4
Evidencia  vlastníctva, správy a nájmu lesných pozemkov

(1) Evidenciu vlastníctva, správy a nájmu lesných pozemkov vedú príslušné orgány štátnej správy lesného hospodárstva podľa územnej pôsobnosti. Každoročne vyhodnocujú  zmeny vlastníctva,  správy a nájmu  lesných pozemkov, porovnaním so stavom katastra nehnuteľností.

(2) Vlastník alebo správca je povinný
a)	na požiadanie orgánov štátnej správy lesného hospodárstva predložiť príslušné doklady o vlastníctve,
b)	oznámiť každú zmenu vlastníctva, správy alebo nájmu príslušnému orgánu štátnej správy lesného hospodárstva do 30 dní odo dňa vzniku zmeny,
c)	predložiť príslušnému orgánu štátnej správy lesného hospodárstva  údaje z nájomnej zmluvy podľa § 14 ods. 2 písm. a) až c), f), i) a j) do  30 dní od uzatvorenia nájomnej zmluvy.

Druhý diel
ochrana lesných pozemkov

§ 5
Ochranné pásmo lesov

(1) Ochrana lesných pozemkov sa podľa tohto zákona vzťahuje na lesné pozemky, ako aj na pozemky priľahlé k lesným pozemkom do vzdialenosti 50 m od ich okraja (ďalej len „ochranné pásmo lesov”).

(2) V ochrannom pásme lesov je zakázané vykonávať stavebnú činnosť, ako aj iné práce a činnosti, ktoré môžu ohroziť alebo sťažiť hospodárenie a ochranu lesných pozemkov.

§ 6
Ochrana lesných pozemkov pri ich využívaní na iné účely

(1) Lesné pozemky možno využívať na iné účely ako plnenie funkcií lesov len v nevyhnutných a odôvodnených prípadoch a na základe rozhodnutia príslušného orgánu štátnej správy lesného hospodárstva.

(2) Právnické osoby a fyzické osoby, ktoré žiadajú o trvalú alebo dočasnú zmenu vo využití lesných pozemkov sú povinné
a)	zámer prerokovať s vlastníkom alebo správcom dotknutých pozemkov a k žiadosti priložiť jeho súhlas,
b)	vypracovať osobitný projekt časového a organizačného postupu prác s návrhom opatrení, ktoré zabezpečia ochranu dotknutých a priľahlých lesných pozemkov, lesných porastov, stavieb a zariadení slúžiacich lesnému hospodárstvu a opatrenia, ktorými sa zamedzí narušenie celistvosti lesných pozemkov,
c)	navrhnúť opatrenia, ktorými sa zabráni úniku ropných a iných látok, ktorých použitie prichádza do úvahy a tieto poškodzujú lesné porasty,
d)	v prípade dočasnej zmeny vo využití lesného pozemku vypracovať projekt technickej a biologickej rekultivácie s časovým harmonogramom navrátenia lesných pozemkov do pôvodného stavu,
e)	navrhnúť realizáciu prác na lesných pozemkoch tak, aby boli podľa možností vykonané mimo obdobia intenzívnych prác v lesoch a mimo obdobia osobitne významného z hľadiska funkcií lesov, najmä jarného zalesňovania, rozmnožovania živočíchov a zvýšeného nebezpečenstva vzniku požiaru.

§ 7
Povinnosti pri územnoplánovacej činnosti

(1) Pri územnom plánovaní vykonávanom podľa osobitných predpisov) a pri spracúvaní návrhov na určenie chráneného ložiskového územia, spracúvaní návrhov na určenie a rozširovanie dobývacích priestorov podľa osobitného predpisu) sú spracovatelia územných plánov povinní dbať na účinnú ochranu lesných pozemkov. Z dôvodu zabezpečenia funkcií lesov sú povinní navrhnúť a odôvodniť najvhodnejšie riešenie z hľadiska ochrany lesných pozemkov a životného prostredia a sú povinní vyhodnotiť možné dôsledky alternatívnych riešení, vrátane ekonomických dôsledkov. Povinnosti podľa § 6 ods. 2 sa na nich vzťahujú primerane.

(2) Návrhy územných plánov pre jednotlivé stupne územnoplánovacej dokumentácie, návrhy na určenie chráneného ložiskového územia a návrhy na určenie a rozšírenie dobývacích priestorov, ak sa týkajú lesných pozemkov alebo môžu ovplyvniť funkcie lesa, sú ich obstarávatelia povinní pred ich schválením prerokovať s príslušnými orgánmi štátnej správy lesného hospodárstva a doložiť ich súhlasom. Na udelenie súhlasu sa nevzťahujú všeobecné predpisy o  správnom konaní).

(3) Územné rozhodnutie na základe ktorého sa má stavba dotknúť lesných pozemkov a ochranného pásma lesov nemožno vydať bez súhlasného stanoviska vlastníka alebo správcu dotknutých pozemkov a rozhodnutia orgánu štátnej správy lesného hospodárstva. 

tretí diel
Vyňatie lesných pozemkov a obmedzenie VYUŽÍVANIA LESNÝCH POZEMKOV z plnenia funkcií lesov

§ 8
Konanie o vyňatí lesných pozemkov z plnenia funkcií lesov a o obmedzení využívania lesných pozemkov z plnenia funkcií lesov

(1) O trvalom alebo dočasnom vyňatí lesných pozemkov z plnenia funkcií lesov (ďalej len „vyňatie”) alebo o obmedzení ich využívania z plnenia funkcií lesov (ďalej len „obmedzenie využívania”) rozhoduje orgán štátnej správy lesného hospodárstva.

(2) Orgán štátnej správy lesného hospodárstva rozhoduje o
a)	trvalom vyňatí, ktorým sa rozumie trvalá zmena spôsobu využitia lesných pozemkov, ako aj trvalá zmena v evidencii druhu pozemku v katastri nehnuteľností,
b)	dočasnom vyňatí, ktorým sa rozumie dočasná zmena spôsobu využitia lesných pozemkov, ako aj dočasná zmena v evidencii druhu pozemku v katastri nehnuteľností na dobu maximálne 20 rokov,
c)	obmedzení využívania z dôvodu zabezpečenia dôležitých záujmov spoločnosti, bez zmeny v evidencii druhu pozemku v katastri nehnuteľností.

(3) Pri rozhodovaní o vyňatí alebo obmedzení využívania sú orgány štátnej správy lesného hospodárstva povinné
a)	skúmať, či je podanie žiadosti odôvodnené z hľadiska ochrany lesných pozemkov, a či navrhované opatrenia spĺňajú podmienky podľa § 6 ods. 2,
b)	skúmať, či boli dodržané podmienky, za ktorých bolo vydané záväzné vyjadrenie a súhlas podľa § 7, osobitne súhlasné stanovisko vlastníka alebo správcu,
c)	osobitne chrániť lesné pozemky v oblastiach s nízkou lesnatosťou a lesné pozemky v ochranných lesoch a v lesoch osobitného určenia (§ 17 a 18),
d)	sledovať, aby boli vyňaté len nevyhnutne potrebné plochy lesných pozemkov a pre lesné hospodárstvo a ochranu životného prostredia menej významné lesné pozemky, 
e)	nepripúšťať drobenie lesných pozemkov,
f)	prihliadať, aby vyňatie lesných pozemkov čo najmenej narúšalo záujmy lesného hospodárstva, ochrany životného prostredia a čo najmenej sťažovalo hospodárenie v lesoch,
g)	dbať na ochranu lesných porastov, lesných stavieb a lesníckotechnických meliorácií (§ 34),
h)	nariadiť, ak je to účelné a technicky uskutočniteľné, skrývku povrchových vrstiev pôdy a  prijať opatrenia na jej hospodárne využitie,
i)	nariadiť po skončení dočasného vyňatia lesných pozemkov urýchlené vykonanie rekultivácie tak, aby sa dotknuté lesné pozemky mohli zalesniť.

(4) V rozhodnutí o vyňatí alebo v rozhodnutí o obmedzení využívania orgán štátnej správy lesného hospodárstva uvedie
a)	údaje o lesných pozemkoch, ktorých sa rozhodnutie dotýka,
b)	účel, na uskutočnenie ktorého sa rozhodnutie vydalo,
c)	čas, na ktorý sa vyňatie alebo obmedzenie povoľuje, alebo časové etapy pri postupnom odlesňovaní,
d)	pri dočasnom vyňatí spôsob a termín vykonania rekultivácie (opätovného zalesnenia),
e)	výšku odvodu za vyňatie lesných pozemkov a termín jeho splatnosti (§ 9),
f)	výšku náhrady majetkovej ujmy pri vyňatí a obmedzení využívania (§ 10),
g)	ďalšie podmienky, ktoré vyplývajú z vyjadrení orgánov štátnej správy a vlastníkov.

(5) Rozhodnutie o trvalom vyňatí alebo rozhodnutie o dočasnom vyňatí je zároveň podkladom na  zmenu v evidencii druhu pozemku v katastri nehnuteľností. Ak sú predmetom rozhodnutia o trvalom vyňatí časti pozemku, je potrebné priložiť k rozhodnutiu geometrický plán.

(6) S odlesňovaním vyňatých pozemkov možno začať až po uhradení odvodu (§ 9). Ak na ďalšie využitie vyňatých lesných pozemkov treba stavebné povolenie3) alebo iné povolenie podľa osobitných predpisov), nesmie sa začať s odlesňovaním pred nadobudnutím právoplatnosti takéhoto rozhodnutia.

(7) Rozhodnutia o trvalom, prípadne rozhodnutia o dočasnom vyňatí pri rozsiahlejšej výstavbe alebo ťažbe nerastov, vydáva orgán štátnej správy lesného hospodárstva tak, aby sa dotknuté lesné pozemky využili na plnenie funkcií lesov až do doby ich skutočného využitia na iné účely. 

(8) Rozhodnutie o vyňatí alebo rozhodnutie o obmedzení využívania stráca platnosť uplynutím lehoty, na ktoré bolo vydané, alebo ak do dvoch rokov od jeho právoplatnosti sa nezačalo s využívaním pozemkov na účel, ktorý bol určený orgánom štátnej správy lesného hospodárstva. Orgán štátnej správy lesného hospodárstva vyrozumie účastníkov konania o zániku platnosti rozhodnutia o vyňatí alebo  rozhodnutia o obmedzení využívania.

§ 9
Odvody za vyňatie lesných pozemkov

(1) Právnická osoba alebo fyzická osoba, na žiadosť ktorej sa vynímajú lesné pozemky, je za vyňatie povinná zaplatiť odvod.

(2) Odvod podľa odseku 1 sa platí jednorázovo a to do 30 dní odo dňa nadobudnutia právoplatnosti rozhodnutia o vyňatí lesných pozemkov. Ak nebol odvod v tejto lehote uhradený je právnická osoba alebo fyzická osoba povinná za každý deň omeškania zaplatiť penále vo výške 0,5 % z nezaplatenej čiastky, a to počnúc dňom nasledujúcim po dni splatnosti. Zaplatené penále sú príjmom štátneho rozpočtu.

(3) Sumu odvodu podľa odseku 1 určí príslušný orgán štátnej správy lesného hospodárstva podľa postupu uvedeného v prílohe č. 1.

§ 10
Majetková ujma

(1) Právnická osoba alebo fyzická osoba, na základe žiadosti ktorej bolo rozhodnuté o vyňatí alebo obmedzení využívania je povinná nahradiť vlastníkovi náhradu za  majetkovú ujmu, ktorými sú strata a obmedzenie výnosov na lesných pozemkoch a lesných porastoch a zvýšené náklady na hospodárenie v lesoch.

(2) Majetková ujma vzniká
a)	na lesnom pozemku v dôsledku
1.	trvalého vyňatia alebo trvalého obmedzenia využívania lesného pozemku,
2.	dočasného vyňatia alebo dočasného obmedzenia využívania lesného pozemku,
3.	trvalého alebo dočasného poškodenia plnenia trhovo realizovaných funkcií lesa,
b)	 na lesnom poraste v dôsledku
1.	predčasného vyrúbania lesného porastu,
2.	straty produkcie lesného porastu za dobu vyňatia,
3.	oneskorenia produkcie lesného porastu,
4.	zníženia prírastku lesného porastu,
5.	zníženia kvality produkcie lesného porastu,
c)	v dôsledku zvýšenia nákladov hospodárenia na dotknutých lesných pozemkoch a  porastoch.

(3) Celková majetková ujma sa určí ako súčet jednotlivých druhov majetkovej ujmy.

(4) O nároku na náhradu majetkovej ujmy podľa odseku 1 a o výške náhrady rozhoduje orgán štátnej správy lesného hospodárstva podľa spôsobu uvedeného v prílohe č. 2. O opravnom prostriedku proti rozhodnutiu o nároku na náhradu podľa odseku 1 rozhoduje súd.

štvrtý diel
vlastníctvo, správa a nájom lesného majetku

§ 11
Lesný majetok štátu

(1) Lesný majetok štátu tvoria lesné pozemky, lesné porasty, stavby a zariadenia slúžiace lesnému hospodárstvu, ktorých vlastníkom je Slovenská republika. Lesný majetok štátu nie je možné previesť na iné právnické osoby alebo fyzické osoby podľa osobitného predpisu).

(2) Lesný majetok štátu spravujú právnické osoby, ktorých zakladateľom alebo zriaďovateľom) je Ministerstvo pôdohospodárstva Slovenskej republiky (ďalej len “ministerstvo”).

(3) Lesný majetok štátu na území vojenských obvodov) spravuje právnická osoba, ktorej zakladateľom alebo zriaďovateľom je Ministerstvo obrany Slovenskej republiky (ďalej len “ministerstvo obrany”).

(4) Právnické osoby uvedené v odsekoch 2 a 3 môžu po predchádzajúcom súhlase ministerstva uzatvoriť zmluvy o nájme alebo výpožičke lesného majetku štátu a zámenné zmluvy s cieľom racionálneho hospodárenia na lesných po zemkoch alebo zabezpečenia praktickej výuky na lesníckych odborných školách. Na udelenie tohto súhlasu sa nevzťahujú všeobecné predpisy o správnom konaní5).

§ 12
Neštátny lesný majetok

(1) Lesné pozemky, lesné porasty, stavby a zariadenia slúžiace lesnému hospodárstvu, ktoré nie sú lesným majetkom štátu sú vo vlastníctve právnických osôb alebo fyzických osôb a sú neštátnym lesným majetkom.

(2) Vlastník neštátneho lesného majetku hospodári na lesnom majetku podľa tohto zákona samostatne, prostredníctvom právnickej osoby) alebo prenájmom tohto majetku inej právnickej osobe alebo fyzickej osobe.

§ 13
Združenia vlastníkov neštátneho lesného majetku

(1) Združenia vlastníkov neštátneho lesného majetku presadzujú oprávnené požiadavky a záujmy vlastníkov a koordinujú činnosti v záujme zabezpečenia trvalého hospodárenia a prosperity tohto majetku. Zastupujú vlastníkov pri realizácii lesníckej politiky štátu v rozsahu a spôsobom určeným v stanovách združenia.

(2) Štát podporuje združovanie vlastníkov neštátneho lesného majetku a činnosť združení podľa osobitných predpisov). Organizuje poradenstvo a ďalšie lesnícke vzdelávanie a prispieva na  úhradu časti nákladov súvisiacich s koordinačnou činnosťou regionálnych a nadregionálnych združení.

§ 14
Nájom lesných pozemkov

(1) Vlastník neštátneho lesného majetku a po predchádzajúcom súhlase ministerstva podľa § 11 ods. 7 aj správca lesného majetku štátu môže prenajať lesné pozemky právnickej osobe alebo fyzickej osobe najmenej na dobu desať rokov na základe zmluvy. 

(2) Nájomná zmluva musí mať písomnú formu a okrem všeobecných náležitostí) a  musí obsahovať
a)	identifikačné údaje účastníkov zmluvy,
b)	vymedzenie účelu nájmu,
c)	súpis parciel tvoriacich predmet nájmu,
d)	dohodu o výške nájomného alebo o spôsobe, akým sa nájomné vypočíta,
e)	určenie spôsobu platenia nájomného,
f)	dobu nájmu,
g)	údaje o záložnom práve alebo predkupnom práve, ak k nehnuteľnosti boli zriadené,
h)	údaje o prípadnom vecnom bremene, ktoré vyplýva napríklad z ustanovení § 17, 18, 38 a 39,
i)	rozsah záväzkov nájomcu o prevzatí povinností vlastníka vyplývajúcich z ustanovení tohto zákona,
j)	grafickú identifikáciu pozemkov na porastovej mape a súpis jednotiek priestorového rozdelenia lesa (§ 42 ods. 1 písm. c)).

(3) Nájomná zmluva je neplatná, ak neobsahuje náležitosti uvedené v odseku 2.

(4) Prenajímateľ a nájomca dohodnú výšku nájomného s prihliadnutím na vek lesných porastov a realizáciu úloh určených lesným hospodárskym plánom (§ 40 ods. 1).

(5) Prenajímateľ alebo nájomca môže vypovedať nájom lesných pozemkov z dôvodov dohodnutých v zmluve alebo ustanovených osobitným predpisom) alebo týmto zákonom.

(6) Prenajímateľ môže nájom lesných pozemkov vypovedať, ak nájomca
a)	hospodári na pozemku v rozpore s týmto zákonom a osobitnými predpismi),
b)	napriek výzve nezaplatil splatné nájomné ani do splatnosti ďalšieho nájomného.

(7) Nájom lesných pozemkov môže nájomca vypovedať, ak v dôsledku súhlasu prenajímateľa dôjde k zmenám, ktoré podstatným spôsobom obmedzujú využívanie lesných pozemkov na účel, na ktorý boli prenajaté, napríklad z dôvodu vyňatia, obmedzenia využívania alebo obmedzenia bežného hospodárenia.

(8) Ak spolu s nájmom lesných pozemkov sú predmetom nájmu aj iné nehnuteľnosti slúžiace lesnému hospodárstvu, napríklad stavby, môže prenajímateľ alebo nájomca vypovedať ich nájom len vtedy, ak súčasne vypovedá nájom k lesným pozemkom.

(9) Nájomca, ktorý  prenajme  lesné pozemky musí dodržať podmienky ustanovené v § 4 ods. 2 písm. b) a c). Podmienky nájmu lesných pozemkov podľa odsekov 1 až 8 sa vzťahujú primerane aj na podnájom neštátnych lesných pozemkov. 

§ 15
Opatrenia proti drobeniu lesných pozemkov

(1) Opatrenia proti drobeniu lesných pozemkov ustanovuje osobitný predpis). Drobenie lesných pozemkov, pri ktorom by vznikol pozemok s výmerou menšou ako 10 000 m2 vyžaduje súhlas príslušného orgánu štátnej správy lesného hospodárstva.

(2) Orgán štátnej správy lesného hospodárstva súhlas podľa odseku 1 nevydá, ak by drobením vznikli lesné pozemky, ktoré neumožňujú hospodárenie v lesoch podľa tohto zákona.

t r E T I A   č a s ť
diferencované hospodárenie v lesoch

prvý diel
kategorizácia lesov

§ 16
Kategorizácia lesov podľa prevládajúcich funkcií

Lesy sa z hľadiska prevládajúcich funkcií členia na
a)	ochranné lesy,
b)	lesy osobitného určenia,
c)	hospodárske lesy.

§ 17
Ochranné lesy

(1) Ochranné lesy sú lesy, ktorých funkčné zameranie vyplýva z daných prírodných podmienok, na základe ktorých sa v nich musí hospodáriť tak, aby sa udržali a zlepšovali najmä ich ekologické funkcie.

(2) Za ochranné lesy sa vyhlasujú
a)	lesy na mimoriadne nepriaznivých stanovištiach ako sú najmä sutiny, strže, hrebene a strmé svahy so súvislo vystupujúcou materskou horninou, nespevnené štrkové  nánosy, rašeliniská,
b)	vysokohorské lesy pod hornou hranicou stromovej vegetácie, ktoré plnia funkciu ochrany nižšie položených lesov a pozemkov, na exponovaných horských hrebeňoch pod silným nepriaznivým klimatickým vplyvom  a lesy znižujúce nebezpečenstvo lavín,
c)	lesy v kosodrevinovom vegetačnom stupni,
d)	ostatné lesy s prevažujúcou funkciou ochrany pôdy.

§ 18
Lesy osobitného určenia

(1) Lesy osobitného určenia sú lesy s osobitným poslaním, ktoré vyplýva zo špecifických potrieb spoločnosti alebo iných záujmov, ktoré významne ovplyvňujú spôsob hospodárenia v nich.

(2) Za lesy osobitného určenia možno vyhlásiť lesy
a)	v pásmach hygienickej ochrany I. stupňa a časti II. stupňa), ak pri odberoch vody z povrchového zdroja alebo podzemného zdroja možno zabezpečiť výdatnosť a kvalitu vodného zdroja len  odlišným spôsobom hospodárenia, ako v hospodárskych  lesoch,
b)	v ochranných pásmach prírodných liečivých zdrojov a prírodných minerálnych vôd a v kúpeľnom území),
c)	prímestské a ďalšie s významnou zdravotno-rekreačnou  funkciou,
d)	v uznaných zverníkoch a samostatných bažantniciach,
e)	v chránených územiach),
f)	pod vplyvom imisií zaradené do prvých dvoch pásiem ohrozenia (§ 58 ods. 3),
g)	určené na lesnícky výskum a lesnícku výučbu,
h)	v zriadených génových základniach lesných drevín,
i)	v ktorých iný dôležitý záujem vyžaduje odlišný spôsob hospodárenia, napríklad na účely obrany štátu.

§ 19
Hospodárske lesy

Hospodárske lesy sú lesy, ktoré nie sú ochrannými lesmi alebo lesmi osobitného určenia, a ktorých poslaním je najmä produkcia dreva a ostatných lesných produktov, pri súčasnom zabezpečovaní verejnoprospešných funkcií lesa. 

§ 20
Zachovanie významných biotopov v lesoch

(1) Významným biotopom sa rozumie časť lesa, v ktorej sa nachádzajú ohrozené, zraniteľné alebo vzácne prirodzene sa vyskytujúce rastlinné alebo živočíšne druhy a spoločenstvá.

(2) Ak si to účely zachovania významných biotopov podľa odseku 1 vyžadujú, je obhospodarovateľ lesa povinný pri vykonaní ťažby dreva ponechať skupiny stromov, ojedinelé stromy alebo ich časti, ktoré už nie sú zdrojom nákazy a premnoženia škodcov.

(3) Významné biotopy podľa odseku 1 sa zaevidujú v lesnom hospodárskom pláne, s uvedením opatrení na ich zachovanie.

§ 21
Vyhlasovanie ochranných lesov a lesov osobitného určenia

(1) Ochranné lesy a lesy osobitného určenia podľa § 18 ods. 2 písm. f) vyhlasuje orgán štátnej správy lesného hospodárstva na návrh vyhotoviteľa lesného hospodárskeho plánu.

(2) Lesy osobitného určenia s výnimkou lesov podľa § 18 ods. 2 písm. f) vyhlasuje orgán štátnej správy lesného hospodárstva na návrh toho, kto  má o ich vyhlásenie záujem, iných orgánov štátnej správy, vlastníka, alebo správcu.

(3) Ochranné lesy a lesy osobitného určenia sa vyhlasujú na dobu platnosti lesného hospodárskeho plánu.

(4) V rozhodnutí o vyhlásení lesov osobitného určenia podľa odseku 2 sa uvedie najmä
a)	osobitný režim hospodárenia, jeho navrhovateľ a  vykonávateľ,
b)	určenie náhrady majetkovej ujmy (§ 22).

§ 22
Náhrada majetkovej ujmy pri osobitnom režime hospodárenia

(1) Ak v dôsledku obmedzenia hospodárenia v lesoch alebo vykonávania opatrení vyplývajúcich zo špecifických potrieb spoločnosti, verejných alebo iných záujmov (ďalej len „osobitný režim hospodárenia“) vznikne vlastníkovi, správcovi, nájomcovi ujma, patrí mu náhrada vo výške zodpovedajúcej tomuto obmedzeniu bežného hospodárenia v lesoch.

(2) Za majetkovú ujmu podľa odseku 1 sa považuje najmä
a)	strata alebo zníženie výnosu  z produkcie dreva oproti bežnému hospodáreniu v lesoch,
b)	zvýšené náklady nad rámec bežného hospodárenia v lesoch,
c)	strata z trhovej hodnoty lesného pozemku, stavieb a zariadení.

(3) Za majetkovú ujmu podľa odseku 1 sa považuje aj strata alebo zníženie výnosu z využívania lesného pozemku, stavieb a zariadení oproti bežnému využívaniu pozemku stavieb a zariadení.

(4) Bežným hospodárením v lesoch sa rozumie
a)	hospodárenie, ktoré zodpovedá návrhu hospodárskych opatrení lesného hospodárskeho plánu v lesných porastoch pred uplatnením osobitného režimu hospodárenia,
b)	hospodárenie, ktoré zabezpečí trvalosť, nepretržitosť a vyrovnanosť produkcie a výnosov z lesa, pričom sa nepoškodzuje prírodné prostredie nad mieru ustanovenú týmto zákonom,
c)	výkon iných práv podľa  osobitných  predpisov.)

(5) Vlastník, správca, nájomca má v dôsledku uplatňovania osobitného režimu hospodárenia právo na náhradu majetkovej ujmy od toho, v koho prospech došlo k obmedzeniu bežného hospodárenia v lesoch.

(6) Náhrada majetkovej ujmy, ktorá vznikla v dôsledku  straty alebo zníženia výnosu z lesnej produkcie sa vzťahuje na lesný porast; strata alebo zníženie výnosu z iného využívania pozemku, stavby, zariadenia sa vzťahuje na ich vymedzenie podľa katastra nehnuteľností.

(7) Náhrada majetkovej ujmy vzniknutej v dôsledku straty alebo zníženia výnosov z produkcie dreva v ľubovoľnom veku lesného porastu je rozdiel výnosu z ťažby dreva v jednotke priestorového rozdelenia lesa pri bežnom hospodárení a výnosu z ťažby dreva pri obmedzenom hospodárení.

(8) Náhrada za majetkovú ujmu vzniknutú v dôsledku zvýšených nákladov hospodárenia je rozdiel medzi nákladmi vynaloženými na realizáciu osobitného režimu hospodárenia a nákladmi na bežné hospodárenie v lesoch.

(9) Ak vlastník, správca, nájomca dosiahne výnos  zo spracovania kalamitného dreva v dôsledku pôsobenia škodlivých činiteľov je povinný vrátiť primeranú časť náhrady majetkovej ujmy zodpovedajúcej výške získaného výnosu.

(10) Nárok na náhradu podľa odseku 1 možno uplatniť
a)	v jednoročnej lehote, ktorá začína plynúť dňom nadobudnutia právoplatnosti rozhodnutia o schválení alebo zmene lesného hospodárskeho plánu,
b)	do doby troch rokov od vzniku obmedzenia v prípade vzniku ujmy počas platnosti lesného hospodárskeho plánu,

(11) Nárok na náhradu podľa odseku 1 zaniká
a)	márnym uplynutím lehoty uvedenej v odseku 10 alebo,
b)	ak odpadol dôvod na osobitný režim hospodárenia podľa tohto zákona alebo,
c)	ak vlastník pozemku nedodržal osobitný režim hospodárenia, za ktorý mu bola náhrada poskytnutá.

(12) O nároku na náhradu podľa odseku  1 a o zániku tohto nároku podľa odseku 11 písm. b) a c) rozhoduje príslušný orgán štátnej správy lesného hospodárstva podľa postupu uvedeného v prílohe č. 3, pokiaľ o nej nerozhoduje iný orgán štátnej správy podľa osobitného predpisu). O opravnom prostriedku proti rozhodnutiu o nároku na náhradu podľa odseku 1 rozhoduje súd.

(13) Ak pred uplynutím obdobia, za ktoré sa poskytla náhrada podľa odseku 1, nárok na túto náhradu zanikne podľa odseku 11 písm. b) alebo c), vlastník, správca, nájomca, ktorému bola náhrada poskytnutá, je povinný vrátiť pomernú časť náhrady za obdobie po dni zániku nároku. Vlastník, správca nájomca, ktorému nárok zanikol z dôvodu podľa odseku 11 písm. c), vráti aj náhradu za celé obdobie nedodržiavania osobitného režimu hospodárenia. Lehotu na vrátenie náhrady určí orgán štátnej správy lesného hospodárstva v rozhodnutí o zániku nároku na náhradu, pokiaľ nie je ustanovené inak 20).

(14) Náhrada podľa odseku 1 je splatná do 60 dní odo dňa nadobudnutia právoplatnosti rozhodnutia o priznaní nároku. Náhrada sa priznáva v slovenských korunách.

(15) Nárok na náhradu ujmy uplatňuje osoba oprávnená na uplatnenie nároku písomnou žiadosťou, ktorá obsahuje
a)	identifikačné údaje oprávnenej osoby uplatňujúcej si nárok,
b)	výpočet  náhrady majetkovej ujmy,
c)	doklad  o vlastníctve pozemku,
d)	doklad potvrdzujúci obmedzenie vlastníckeho práva.

(16) Do náhrady majetkovej ujmy sa započítavajú aj náklady vynaložené na jej výpočet (určenie).

druhý diel
hospodársky tvar a hospodársky spôsob

§ 23
Hospodársky tvar lesa

(1) Podľa spôsobu založenia alebo obnovy lesných porastov sa na účely tohto zákona rozlišuje tvar lesa vysoký (spravidla zo semena) a tvar lesa nízky (z výmladkov).

(2) Les vysoký je základným hospodárskym tvarom, ktorý zabezpečuje najväčšiu produkciu kvalitnej drevnej hmoty, ako aj plnenie verejnoprospešných funkcií lesov.

(3) Meniť základný hospodársky tvar lesa na les nízky možno rozhodnutím orgánu štátnej správy lesného hospodárstva na žiadosť vlastníka, správcu.

§ 24
Spôsob hospodárenia v lesoch

(1) Spôsob hospodárenia v lesoch (ďalej len „hospodársky spôsob“) je systém hospodárenia a využívania lesov charakterizovaný najmä osobitnými ťažbovo obnovnými postupmi.

(2) V hospodárskych lesoch sa uplatňujú tieto hospodárske spôsoby
a)	podrastový hospodársky spôsob s formou maloplošnou a veľkoplošnou, ako systém opatrení zameraný na podporu prirodzeného zmladenia pod ochranou materského porastu a vedľa neho do vzdialenosti, ktorá nepresahuje priemernú výšku obnovovaného lesného porastu,
b)	výberkový hospodársky spôsob so stromovou a skupinovou formou, pokiaľ to dovoľujú prírodné podmienky,
c)	holorubný hospodársky spôsob, ktorý možno použiť iba výnimočne s prihliadnutím na prírodné a porastové podmienky
1.	maloplošnou formou v preriedených a zaburinených lesných porastoch, v ktorých zanikli podmienky na prirodzenú obnovu a s výrazným poklesom skutočného prírastku,
2.	veľkoplošnou formou v zdravotne poškodených lesných porastoch, v borovicových lesoch na piesočnatých pôdach, v topoľových, vŕbových a agátových lesných porastoch, pri prevodoch a premenách.

(3) Pri maloplošnej forme podľa odseku 2 písm. a) a c) výmera obnovného prvku nepresahuje tri hektáre a jeho šírka nepresahuje dvojnásobok priemernej výšky obnovovaného lesného porastu. Pri veľkoplošnej forme výmera obnovného prvku nepresahuje päť hektárov.

(4) Holorubný hospodársky spôsob možno použiť len vtedy, ak sa tým výrazne nenaruší charakter a estetický vzhľad krajiny a bezprostredné okolie obcí a turistických oblastí, čo sa zohľadňuje pri vyhotovení lesného hospodárskeho plánu.

(5) V ochranných lesoch sa určia hospodárske spôsoby s prihliadnutím na prírodné podmienky a v lesoch osobitného určenia s prihliadnutím na účel a zámery, pre ktoré boli vyhlásené.

tretí diel
pestovanie lesov

§ 25
Genetické zdroje lesných drevín

(1) Genetický zdroj lesných drevín (ďalej len „genetický zdroj”) je biologický materiál obsahujúci funkčné jednotky dedičnosti, ktorý sa využíva alebo sa môže využiť na hospodárske účely alebo na zachovanie schopnosti lesov prispôsobovať sa meniacim ekologickým podmienkam.

(2) Genetické zdroje sa obnovujú a uchovávajú v mieste ich prirodzeného výskytu a zhromažďujú sa v génovej banke) lesných drevín u právnickej osoby určenej ministerstvom. Náklady na ochranu genetických zdrojov a činnosť génovej banky sú v rozsahu štatútu schváleného ministerstvom hradené z prostriedkov štátneho rozpočtu).

(3) Obhospodarovateľ lesa je povinný chrániť genetické zdroje v mieste ich prirodzeného výskytu) a spolupracovať pri ich využívaní s Lesníckym výskumným ústavom ako orgánom štátnej odbornej kontroly).

§ 26
Reprodukčný materiál lesných drevín

(1) Reprodukčným materiálom lesných drevín (ďalej len „reprodukčný materiál”) je semenný materiál, odrezky alebo časti lesných drevín, semenáčiky a sadenice lesných drevín.

(2) Zdrojmi reprodukčného materiálu sú
a)	výberové stromy,
b)	semenné sady,
c)	semenné porasty,
d)	uznané porasty pre zber semena,
e)	génové základne,
f)	klony a multiklonálne variety.

(3)  Reprodukčný materiál môže byť uvedený do obehu v kategóriách:
a)	identifikovaný
b)	selektovaný
c)	kvalifikovaný
d)	testovaný
         
(4) Horizontálny a výškový prenos reprodukčného materiálu sa vykonáva podľa semenárskych oblastí a výškových zón. Pri umelej obnove lesa a zalesňovaní pozemkov  vyhlásených za lesné pozemky  sa môže reprodukčný materiál použiť  len po zaregistrovaní Lesníckym výskumným ústavom.

(5)  Fyzické a právnické osoby, ktoré obchodujú s reprodukčným materiálom sú povinné
a)	baliť reprodukčný materiál tak, aby o tvorení obalu nebolo možné obal znovu použiť, 
b)	označovať reprodukčný materiál farebnými etiketami tak, aby nedošlo k jeho zámene,
c)	pri predaji odovzdať kupujúcemu údaje  o kategórii, pôvode a biologickej kvalite reprodukčného materiálu a pri vývoze preukázať spôsob jeho nadobudnutia a povolenie na vývoz).

(6) Zalesňovanie  lesných  pozemkov  reprodukčným materiálom dovezeným zo zahraničia je možné  len na základe osvedčenia vydaného Lesníckym výskumným ústavom. 

	(7) Obhospodarovateľ lesa je povinný
a)	vyznačovať zdroje reprodukčného materiálu v teréne v lehotách určených orgánom štátnej správy lesného hospodárstva a viesť ich evidenciu,
b)	oznámiť orgánu štátnej odbornej kontroly24) miesto, začiatok a trvanie zberu reprodukčného materiálu.

(8) Usmerňovanie výberu a budovania zdrojov reprodukčného materiálu, ich využívanie a hospodárenie v nich, vedenie národného registra genetických zdrojov,  kontrolu získavania, evidenciu a nakladanie s reprodukčným materiálom vykonáva Lesnícky výskumný ústav24), ktorý výsledky kontrolnej činnosti a dokumentáciu zdrojov reprodukčného materiálu poskytuje orgánom štátnej správy lesného hospodárstva.

(9)  Fyzické osoby a právnické osoby, ktoré sa zaoberajú zberom reprodukčného materiálu jeho spracovaním, skladovaním, produkciou sadeníc alebo obchodovaním s reprodukčným materiálom sú povinné viesť evidenciu  jeho pôdodu.

(10) Zdroje reprodukčného materiálu podľa odseku 2 schvaľuje rozhodnutím orgán štátnej správy lesného hospodárstva na návrh obhospodarovateľa lesa v súčinnosti s Lesníckym výskumným ústavom  a vedie ich evidenciu. 

§ 27
Osvedčenie o odbornej spôsobilosti

(1) Fyzické osoby, ktoré sa zaoberajú zberom reprodukčného materiálu, jeho spracovaním, skladovaním, produkciou sadeníc alebo obchodovaním s reprodukčným materiálom musia byť držiteľmi osvedčenia o odbornej spôsobilosti, ktoré vydáva ministerstvo. Právnické osoby môžu tieto činnosti vykonávať prostredníctvom fyzických osôb, ktoré sú držiteľmi osvedčenia o odbornej spôsobilosti.

(2) Držiteľom osvedčenia o odbornej spôsobilosti môže byť fyzická osoba, ktorá má najmenej stredoškolské lesnícke alebo poľnohospodárske vzdelanie, päťročnú prax v činnostiach súvisiacich s reprodukčným materiálom a preukáže svoju odbornú spôsobilosť skúškou, ktorú organizuje ministerstvo v súčinnosti so Slovenskou lesníckou komorou).

(3) Ministerstvo odníme osvedčenie o odbornej spôsobilosti na dobu jeden až päť rokov alebo na trvalo, ak držiteľ osvedčenia  porušil ustanovenia tohto zákona  vzťahujúce sa na reprodukčný materiál (§ 25 až 27), osobitné predpisy) alebo, ak nevykonáva túto činnosť po dobu piatich rokov.

(4) Registráciu fyzických a právnických osôb podľa odseku 1 vykonáva Lesnícky výskumný ústav.

§ 28
Obnova lesa

(1) Obnova lesa je súbor ťažbových, pestovných a melioračných činností zameraných na vznik lesného porastu. Pri obnove lesa sa používa
a)	prirodzená obnova, ako proces vzniku lesného porastu zo semena alebo výmladkov stromov materského porastu,
b)	umelá obnova, ako proces založenia lesného porastu sadbou semenáčikov a sadeníc alebo sejbou semien na obnovovanú plochu,
c)	kombinovaná obnova, ako proces založenia lesného porastu kombináciou prirodzenej obnovy a umelej obnovy.

(2) Obhospodarovateľ lesa obnovujú lesné porasty sústavne a včas. K obnove možno použiť len stanovištne vhodné lesné dreviny podľa schválených modelov hospodárenia (§ 42 ods. 2) s uprednostňovaním prirodzenej obnovy.

(3) Prirodzenú obnovu podľa odseku 1 písm. a) nemožno použiť na obnovu geneticky nevhodných lesných porastov; v týchto prípadoch sa použije umelá obnova.

(4) Na umelú obnovu možno používať reprodukčný materiál zo zdrojov uvedených v § 26 ods. 2 zaevidovaných Lesníckym výskumným ústavom (§ 26 ods. 8). Použitie iných zdrojov reprodukčného materiálu je možné len na základe povolenia vydaného ministerstvom. Reprodukčný materiál určený na umelú obnovu možno prenášať len v rámci vymedzených semenárskych oblastí a výškových zón.

(5) Holina je lesný pozemok, na ktorom bol lesný porast odstránený úmyselnou ťažbou za účelom jeho obnovy, prípadne náhodnou ťažbou, ako aj pozemok určený na zalesnenie.

(6) Pri uplatňovaní podrastového a výberkového hospodárskeho spôsobu sa úmyselnou ťažbou povoľuje znižovať zakmenenie pod sedem desatín plného zakmenenia len, ak sa tak vykonáva v prospech následného lesného porastu alebo s cieľom vytvorenia podmienok pre vznik prirodzeného zmladenia.

(7) Umelú obnovu produktívnej holiny po ťažbe podľa odseku 6 je obhospodarovateľ lesa povinný vykonať do jedného roka od zániku podmienok pre prirodzenú obnovu lesa, najneskôr však do piatich rokov od zníženia zakmenenia; následný lesný porast zabezpečiť v lehotách podľa odseku 9.

(8) Umelú obnovu na holine po ťažbe, kde sa uplatnil holorubný hospodársky spôsob (§ 24 ods. 2 písm. c)), alebo po náhodnej ťažbe je obhospodarovateľ lesa povinný vykonať bez zbytočného odkladu najneskôr do dvoch rokov od jej vzniku. V prípade očakávania vzniku prirodzeného zmladenia môže orgán štátnej správy lesného hospodárstva túto lehotu predĺžiť o ďalšie dva roky. Pri veľkom rozsahu náhodnej ťažby určí túto lehotu diferencovane orgán štátnej správy lesného hospodárstva, najneskôr však do piatich rokov.

(9) Následný lesný porast je obhospodarovateľ lesa povinný zabezpečiť do dvoch až desiatich rokov od uplynutia lehoty na zalesnenie holiny diferencovane, podľa rastových a prírodných podmienok. Lehoty na zabezpečenie lesných porastov určuje orgán štátnej správy lesného hospodárstva na návrh vyhotoviteľa lesného hospodárskeho plánu.

(10) Následný lesný porast podľa odseku 9 sa považuje za zabezpečený, ak ho tvoria stanovištne vhodné lesné dreviny podľa schválených modelov hospodárenia (§ 42 ods. 2), nie je nadmerne poškodený, dostatočne sa prispôsobil podmienkam stanovišťa, má znateľný výškový prírastok a nevyžaduje doplňovanie. 

(11) Pri obnove lesa sa bez ohľadu na vlastnícku hranicu nesmie priraďovať ďalší holorub (§ 24 ods. 2 písm. c)) k plochám, ktoré nespĺňajú znaky zabezpečeného lesného porastu podľa odseku 10. Najmenšia prípustná vzdialenosť holorubu od holiny alebo nezabezpečeného lesného porastu nesmie byť menšia ako je dvojnásobok priemernej výšky obnovovaného lesného porastu.

(12) Obhospodarovateľ lesa môže v odôvodnených prípadoch požiadať orgán štátnej správy lesného hospodárstva o predĺženie lehoty na zabezpečenie následného lesného porastu  na základe žiadosti podanej najneskôr jeden rok pred uplynutím určenej lehoty. Orgán štátnej správy lesného hospodárstva môže predĺžiť lehotu najviac o ďalšie dva roky. Na konanie o predĺženie lehoty na zalesnenie a  zabezpečenie lesných porastov sa nevzťahujú všeobecné predpisy o správnom konaní5).

§ 29
Výchova lesa

(1) Účel výchovy lesa podľa odseku 1 možno dosiahnuť najmä v mladých lesných porastoch s vekom do 50 rokov realizáciou prečistiek a prebierok.

(2) Obhospodarovateľ lesa vykonáva výchovu lesa v rozsahu a spôsobom určenom lesným hospodárskym plánom. V odôvodnených prípadoch môže obhospodarovateľ lesa na návrh odborného lesného hospodára vykonať výchovu lesa odlišne ako je ustanovené v lesnom hospodárskom pláne. Dôvod a rozsah odlišného vykonania je povinný písomne oznámiť príslušnému orgánu štátnej správy lesného hospodárstva v lehote do 30 dní od vykonania zásahu v lesnom poraste.

štvrtý diel
Ťažba a preprava dreva

§ 30
Ťažbová činnosť

(1) Ťažbovou činnosťou sa na účely tohto zákona rozumie vyznačovanie ťažby dreva, technologická príprava pracoviska, výrub stromov a sústreďovanie dreva na odvozné miesto (ďalej len „ťažba“).

(2) V lesoch sa vykonáva
a)	úmyselná ťažba, podľa lesného hospodárskeho plánu, a to pri výchove lesa ako výchovná ťažba a pri obnove lesa ako obnovná ťažba,
b)	mimoriadna ťažba, pri vyňatí lesných pozemkov, ako aj pri obmedzení ich využívania na základe rozhodnutia orgánu štátnej správy lesného hospodárstva alebo odlesnením pozemku na účely budovania stavieb a zariadení potrebných pre lesné hospodárstvo,
c)	náhodná ťažba, ako súčasť opatrení spojených s odstraňovaním následkov pôsobenia škodlivých činiteľov v lesoch.

(3) Z hľadiska naliehavosti sa úmyselná ťažba člení na
a)	neodkladnú, za ktorú sa považuje výchovná ťažba v lesných porastoch do 50 rokov veku porastu, alebo obnovná ťažba pri uvoľňovaní žiadúceho prirodzeného zmladenia, alebo v prestarnutých lesných porastoch,
b)	odkladnú, ktorou je ostatná úmyselná ťažba.

§ 31
Povinnosti obhospodarovateľa lesa pri ťažbe

(1) Ťažba podľa § 30 ods. 2 sa môže vykonať len po jej predchádzajúcom vyznačení a na základe písomného súhlasu vydaného odborným lesným hospodárom (§ 49). Vykonávateľ ťažby je povinný preukázať sa písomným súhlasom na vyzvanie orgánu štátnej správy lesného hospodárstva, lesnej stráže a príslušníka Policajného zboru. Ťažba bez jej vyznačenia a písomného súhlasu sa považuje za nepovolenú ťažbu.

(2) Ťažbu je jej vykonávateľ povinný uskutočňovať vo vhodnom ročnom období takým spôsobom, aby sa minimalizovali negatívne dôsledky na pôdu, prirodzené zmladenie, priľahlé stromy a kvalitu ťaženého dreva. Po ukončení ťažby je jej vykonávateľ povinný poškodené stromy ošetriť a narušené lesné pozemky sanovať.

(3) Vyťažené drevo musí byť riadne  vytriedené, označované a evidované. Na čele musí byť označené čitateľnou ciachou alebo iným predpísaným znakom, ktoré vopred zaregistroval orgán štátnej správy lesného hospodárstva.

(4) Obhospodarovateľ lesa je povinný v záujme ochrany lesa prednostne vykonať náhodnú ťažbu tak, aby nedošlo k vývinu, šíreniu a premnoženiu škodcov. V prípade, že odhadnutý objem dreva z náhodnej ťažby presiahne 10 % zásoby lesného porastu alebo vznikne holina o výmere viac ako 0,5 ha, je obhospodarovateľ lesa povinný ohlásiť rozsah náhodnej ťažby najneskôr do 30 dní od jej vzniku orgánu štátnej správy lesného hospodárstva.

(5) Ak je náhodná ťažba takého rozsahu, ktorú obhospodarovateľ lesa nie je schopný vykonať do šiestich mesiacov od jej vzniku, vypracuje harmonogram vykonania náhodnej ťažby a požiada orgán štátnej správy lesného hospodárstva o jeho schválenie. Pri vykonaní náhodnej ťažby v lesoch so štvrtým a piatym stupňom ochrany sa postupuje podľa osobitného predpisu).

(6) Objem dreva z úmyselnej ťažby vykonanej v lesnom poraste s vekom nad 50 rokov sa môže oproti objemu z ťažby určenému v lesnom hospodárskom pláne prekročiť najviac o 15 %.

(7) Celkový objem dreva z ťažby predpísaný lesným hospodárskym plánom pre lesný celok (§ 42 ods. 3) je neprekročiteľný. Ak je v lesnom celku viac vlastníkov alebo správcov, je pre každého z nich neprekročiteľný celkový objem dreva z ťažby predpísaný v lesných porastoch v jeho vlastníctve alebo správe.

(8) Objem dreva z náhodnej ťažby sa započítava do celkového objemu podľa odseku 7. Pokiaľ by vykonaním náhodnej ťažby bol prekročený celkový objem dreva z ťažby, môže obhospodarovateľ lesa následne vykonávať len neodkladnú ťažbu podľa § 30 ods. 3 písm. a) a prípadnú ďalšiu náhodnú ťažbu.

§ 32
Povinnosti a práva obhospodarovateľa lesa pri sústreďovaní,
preprave a uskladňovaní dreva

(1) Obhospodarovateľ lesa je povinný pri sústreďovaní, preprave a uskladňovaní dreva zabrániť nadmernému poškodzovaniu okolitých stromov, lesných pozemkov, lesných ciest, viesť súvisiacu evidenciu a vydávať kupujúcemu doklady o pôvode prepravovaného dreva.

(2) Obhospodarovateľ lesa je oprávnený použiť v odôvodnených prípadoch cudzie pozemky na prepravu dreva v nevyhnutnom rozsahu, na nevyhnutnú dobu a za náhradu, a to na základe dohody s vlastníkom cudzieho pozemku. Ak nedôjde k dohode je oprávnený, požiadať orgán štátnej správy lesného hospodárstva o rozhodnutie vo veci používania cudzích pozemkov. Týmto nie sú dotknuté všeobecné predpisy o náhrade  škody).

(3) Právnické osoby alebo fyzické osoby, ktoré prepravujú drevo sú povinné preukázať príslušníkovi Policajného zboru, orgánom štátnej správy lesného hospodárstva a lesnej stráži (§ 61) pôvod prepravovaného dreva.

(4) Člen lesnej stráže je oprávnený požadovať (§ 63 ods. 1 písm. h)) preukázanie pôvodu prepravovaného dreva podľa odseku 3 len na lesných pozemkoch a lesných cestách, bez ohľadu na vlastnícke vzťahy k nim.

§ 33
Povinnosti obhospodarovateľa lesa pri sprístupňovaní lesa

Pri projektovaní, výstavbe a údržbe lesnej cestnej siete, pri realizácii technologickej prípravy pracovísk a pri budovaní a prevádzkovaní ostatných zariadení slúžiacich lesnému hospodárstvu je obhospodarovateľ lesa povinný dbať na to, aby bola zabezpečená ochrana lesných pozemkov a lesných porastov na nich, aby nedochádzalo k ohrozeniu stability lesných porastov, zvýšenému nebezpečiu erózie alebo narušeniu vodného režimu v danom území.

piaty diel
lesníckotechnické meliorácie a zahrádzanie bystrín v lesoch

§ 34
Lesníckotechnické meliorácie

(1) Za lesníckotechnické meliorácie sa považujú najmä
a)	opatrenia na zabránenie vzniku lavín, svahových zosuvov, strží a odstraňovanie ich následkov,
b)	zakladanie lesných porastov so špeciálnym určením (ďalej len „brehové porasty“),
c)	opatrenia na zlepšenie chemického zloženia a vodného režimu lesných pôd,
d)	opatrenia vykonávané v rámci projektov ekologickej stability územia a realizácia časti projektov  pozemkových úprav na lesných pozemkoch.

(2) Opatrenia uvedené v odseku 1 možno vykonávať ako úlohy lesného hospodárskeho plánu alebo ako opatrenia orgánu štátnej správy lesného hospodárstva. V rozhodnutí o uložení opatrení orgán štátnej správy lesného hospodárstva rozhodne aj o spôsobe a výške úhrady nákladov spojených so zabezpečením lesníckotechnických opatrení ako aj o užívaní cudzích pozemkov v nevyhnutnom rozsahu, pokiaľ je to potrebné na realizáciu týchto opatrení.

(3) Opatrenia vykonané na základe rozhodnutia orgánu štátnej správy lesného hospodárstva vo verejnom záujme uhrádza štát a právnické osoby alebo fyzické osoby, ktoré majú z týchto opatrení prospech alebo majú záujem na ich vykonaní.

(4) Ak vlastník, správca alebo nájomca svojou činnosťou vyvolal potrebu vykonať opatrenia podľa odseku 1 môže orgán štátnej správy lesného hospodárstva rozhodnúť o úhrade časti alebo všetkých nákladov spojených s realizáciou týchto opatrení vlastníkom, správcom alebo nájomcom, ktorý je povinný strpieť ich vykonanie.

(5) Vlastník, správca alebo nájomca je povinný strpieť, aby sa jeho pozemky použili na prípravu, výstavbu a údržbu zariadení slúžiacich na realizáciu opatrení podľa odseku 1 a má nárok na úhradu majetkovej ujmy, ktorá mu vznikla v dôsledku obmedzeného výnosu na lesných pozemkoch a lesných porastoch a zo zvýšenia nákladov na hospodárenie v lesoch.

(6) Výšku majetkovej ujmy podľa odseku 5 určí príslušný orgán štátnej správy lesného hospodárstva podľa § 10.

(7) Výkon správy pozemkov a zariadení slúžiacich na účely lesníckotechnických meliorácií, ktoré sú vo vlastníctve  štátu, zabezpečuje správca lesného majetku štátu.

§ 35
Zahrádzanie bystrín v lesoch

(1) Zahrádzanie bystrín v lesoch na vodných tokoch zabezpečuje vo verejnoprospešnom záujme správca toku18).

(2) Vlastník a nájomca neštátneho lesného majetku je povinný strpieť vykonanie biologických a technických opatrení, vrátane údržieb objektov zahrádzania bystrín v lesoch, ktoré zabezpečuje správca uvedený v odseku 1. Ak mu touto činnosťou vznikne škoda má nárok na jej náhradu podľa osobitného predpisu16).

Š T V R t Á   č a s ť
verejné VYUŽÍVANIE LESOV a iné VYužívanie lesov

§ 36
Verejné využívanie lesov

(1) Každý má právo vstupovať na lesné pozemky a zbierať pre vlastnú potrebu lesné plody, huby a suché na zemi ležiace drevo o hrúbke do sedem centimetrov, ak osobitný predpis18) neustanovuje inak, pričom je povinný chrániť a nerušiť lesné prostredie (ďalej len „verejné využívanie lesov“). 

(2) Pri verejnom využívaní lesov je každý povinný rešpektovať pokyny obhospodarovateľa lesa, členov lesnej stráže a orgánov štátnej správy lesného hospodárstva. 

(3) Verejné využívanie lesov sa nevzťahuje na lesy vo vojenských obvodoch9).

(4) Orgán štátnej správy lesného hospodárstva môže na žiadosť vlastníka, správcu, nájomcu alebo z vlastného podnetu vydať zákaz alebo obmedzenie verejného využívania lesov na určitú dobu. Na konanie o vydávaní a odvolávaní zákazov alebo obmedzení verejného využívania lesov sa nevzťahujú všeobecné predpisy o správnom konaní5). Orgán štátnej správy lesného hospodárstva zákaz alebo obmedzenie verejného využívania lesa vhodným spôsobom zverejní a obhospodarovateľovi lesa uloží dotknutú časť lesa vyznačiť.

§ 37
Zákaz niektorých činností

(1) Na lesných pozemkoch je zakázané
a)	vykonávať terénne úpravy, stavať ploty a budovať chodníky, narúšať pôdny kryt, vodný režim nepovolenou ťažbou hliny, piesku alebo kameňa ,odvážať lesnú pôdu a hrabanku,
b)	zakladať skládky odpadov a znečisťovať lesné pozemky odpadmi),
c)	zakladať alebo udržiavať otvorené ohne mimo vyznačených miest v lese alebo do vzdialenosti 50 m od okraja lesa,
d)	táboriť mimo vyznačených miest,
e)	jazdiť motorovými vozidlami po lesných pozemkoch alebo stáť mimo vyznačených miest,
f)	jazdiť na bicykli, na koni, na lyžiach alebo na saniach po lesných pozemkoch mimo lesnej cesty a vyznačených trás,
g)	vstupovať do lesných škôlok a do oplotených miest, ako aj miest označených zákazom vstupu,
h)	vstupovať do lesných porastov, kde sa vykonáva ťažba, manipulácia alebo sústreďovanie dreva a plošné chemické ošetrenie,
i)	rušiť ticho a pokoj,
j)	zbierať semená lesných drevín, vyberať semenáčiky a sadenice lesných drevín,
k)	zbierať lesné plody nad rámec verejného užívania lesov a spôsobom poškodzujúcim les,
l)	ťažiť alebo poškodzovať lesné dreviny a kry, získavať z lesa čačinu, živicu, živú kôru,
m)	v čase zvýšeného nebezpečenstva vzniku požiaru fajčiť a odhadzovať horiace alebo tlejúce predmety,
n)	narušovať vodný režim nepovolenou ťažbou hliny, piesku alebo kameňa,
o)	pásť dobytok a umožňovať výbeh hospodárskym zvieratám do lesných porastov,
p)	organizovať hromadné športové a iné podujatia obdobného charakteru,
q)	manipulovať s látkami nebezpečnými pre prírodné prostredie,
r)	voľne púšťať psov a iné domáce zvieratá do lesných porastov, okrem psov poľovníckych a služobných) pri výkone povinností,
s)	neoprávnene využívať lesné pozemky, prisvojovať si alebo poškodzovať stavby a zariadenia slúžiace lesnému hospodárstvu.

(2) Zákazy uvedené v odseku 1 písm. a), c), e) až l) a q), sa nevzťahujú na činnosti, ktoré vykonáva obhospodarovateľ lesa pri hospodárení v lese a využívaní ostatných lesných produktov pokiaľ nie sú tieto činnosti zakázané osobitným právnym predpisom14).

(3) Zákazy uvedené v odseku 1 písm. e) až h) sa nevzťahujú na vlastníka a správcu pri výkone kontroly dodržiavania podmienok nájmu.

(4) Obhospodarovateľ, ktorý uskutočňuje činnosť podľa odseku 1 písm. c) je povinný zariadiť sledovanie ohňa a jeho bezpečné uhasenie pred opustením miesta, kde sa oheň nachádza.

(5) Zákaz uvedený v odseku 1 písm. e)  sa nevzťahuje na  štátnych zamestnancov vykonávajúcich štátnu správu v obvode svojej pôsobnosti podľa tohto zákona a osobitných predpisov) a pre osoby, ktoré vykonávajú činnosti podľa § 38.

(6) Orgán štátnej správy lesného hospodárstva môže po predchádzajúcom súhlase obhospodarovateľa lesa povoliť výnimku zo zákazu uvedeného v odseku 1 písm. a), c) až j), l).

(7) Orgán štátnej správy lesného hospodárstva môže povoliť výnimku zo zákazu uvedeného v odseku 1 písm. p). Žiadosť organizátora musí byť predložená najmenej 30 dní pred dňom konania podujatia v ktorej organizátor uvedie miesto a termín konania, spôsob organizácie, predpokladaný počet účastníkov a súhlas obhospodarovateľa lesa. Na konanie o povolení výnimky podľa odsekov 6 a 7 sa nevzťahujú všeobecné predpisy o správnom konaní5).

(8) Zákazy uvedené v odseku 1 písm. f), i) a so súhlasom obhospodarovateľa lesa tiež v písmenách a) a g) neplatia na výkon práva poľovníctva podľa osobitných predpisov).

§ 38
Iné využívanie lesov

(1) Pri činnostiach vykonávaných v lese podľa osobitných predpisov6), na ktoré podľa tohto zákona netreba povolenie sú právnické osoby alebo fyzické osoby povinné oznámiť obhospodarovateľovi lesa a orgánu štátnej správy lesného hospodárstva rozsah, účel a dobu trvania tejto činnosti najmenej 15 dní vopred.

(2) V prípade odstraňovania následkov havarijných stavov v lese môžu právnické osoby alebo fyzické osoby vykonať nevyhnutné opatrenia okamžite. O ich vykonaní sú povinné neodkladne informovať obhospodarovateľa lesa a orgán štátnej správy lesného hospodárstva.

(3) Orgán štátnej správy lesného hospodárstva môže obmedziť, prípadne inak upraviť vykonávanie činností podľa odseku 1, ak to vyžaduje ochrana lesa, dôležité záujmy spoločnosti alebo oprávnené záujmy obhospodarovateľa lesa.

(4) Ak vykonávanie činností podľa odseku 1 vyžaduje zvýšenie nákladov na hospodárenie v lese alebo obmedzenie výnosov na lesných pozemkoch a lesných porastoch je právnická osoba alebo fyzická osoba povinná nahradiť vlastníkovi, správcovi alebo nájomcovi vzniknutú majetkovú ujmu podľa § 22.

§ 39
Opatrenia na zaistenie bezpečnosti osôb a majetku

(1) Vlastníci nehnuteľností, investori stavieb a zariadení sú povinní na lesných pozemkoch dotknutých výstavbou vykonať primerané opatrenia, ktorými zabezpečia nehnuteľnosti, stavby a zariadenia pred škodami, ktoré by mohlo spôsobiť najmä zosúvanie pôdy, padanie kameňov, pád stromov a lavíny z týchto pozemkov. Rozsah a spôsob týchto zabezpečovacích opatrení určí podľa osobitných predpisov3) príslušný orgán štátnej správy po dohode s orgánom štátnej správy lesného hospodárstva.

(2) Vlastník, správca alebo nájomca je povinný umožniť vykonanie opatrení podľa odseku 1.

(3) Ak zaistenie bezpečnosti osôb a majetku vyžaduje aj zmenu v spôsobe hospodárenia alebo obmedzenie využívania lesných pozemkov, rozhodne orgán štátnej správy lesného hospodárstva o ďalších opatreniach a určí, kto bude znášať náklady spojené s ich realizáciou. Ustanovenia osobitných predpisov upravujúce vzťahy medzi dráhou) a okolím zostávajú nedotknuté.

P I A t a   č a s ť
Odborné hospodárenie v lesoch

§ 40
Zásady odborného hospodárenia v lesoch

(1) Na účely tohto zákona sa pod odborným hospodárením v lesoch rozumie povinnosť obhospodarovateľa lesa zabezpečiť hospodárenie podľa lesného hospodárskeho plánu (ďalej len „plán“) prostredníctvom odborného lesného hospodára.

(2) Odborné hospodárenie v lesoch podľa odseku 1 sa zabezpečuje podľa zásad biologickej diverzity), ekologickej stability a trvalo udržateľného hospodárenia v lesoch, ktoré sú konkretizované v hospodárskej úprave lesov (§ 41).

prvý diel
hospodárska úprava lesov

§ 41
Hospodárska úprava lesov

(1) Hospodárska úprava lesov je nástrojom štátu pri tvorbe a realizácii štátnej lesníckej politiky. Hospodársku úpravu lesov riadi ministerstvo. Úhradu nákladov na hospodársku úpravu lesov hradí štát.

(2) Úlohou hospodárskej úpravy lesov je
a)	zisťovať stav lesa, jeho produkčné a ťažbové možnosti, prírodné, spoločenské, technické a ekonomické podmienky hospodárenia,
b)	určiť ciele hospodárenia v lesoch,
c)	plánovať hospodárenie v lesoch tak, aby smerovalo k splneniu cieľov hospodárenia, pri zohľadňovaní celospoločenských záujmov a záujmov vlastníkov, správcov a nájomcov lesa,
d)	sledovať a hodnotiť výsledky hospodárenia a vývoj stavu lesov.

(3) Ministerstvom zriadená právnická osoba zabezpečuje
a)	rozvoj hospodárskej úpravy lesov,
b)	vyhotovenie plánov,
c)	informačný systém hospodárskej úpravy lesov,
d)	spracovanie, vydávanie a archiváciu súvislého tematického štátneho mapového diela s obsahom lesného hospodárstva,
e)	sledovanie biologickej diverzity lesných ekosystémov,
f)	poradenstvo pre vlastníkov v oblasti tvorby a  realizácie plánov.

§ 42
Priestorová, časová a  ťažbová úprava lesov

(1) Na účely hospodárskej úpravy lesov sa lesy členia na
a)	lesné oblasti a podoblasti,
b)	lesné celky,
c)	dielce, porasty, čiastkové plochy a porastové skupiny (ďalej len „jednotky priestorového rozdelenia lesa”).

(2) Lesné oblasti a podoblasti vymedzí ministerstvo ako trvalé prírodné jednotky na základe biogeografickej rajonizácie. Pre tieto jednotky ministerstvo schvaľuje modely hospodárenia vypracované v súlade so zásadami podľa § 40 ods. 2.

(3) Lesné celky sú územne ucelené časti lesov jedného alebo viacerých vlastníkov, správcov pre ktoré sa vyhotovuje plán. Určuje ich orgán štátnej správy lesného hospodárstva na návrh vlastníkov alebo z vlastného podnetu. Najmenšia výmera lesného celku je 500 ha.

(4) Jednotky priestorového rozdelenia lesa schvaľuje na návrh vyhotoviteľa plánu orgán štátnej správy lesného hospodárstva pri schvaľovaní plánu.

(5) Časová úprava lesa rieši časový rámec na plánovanie a vykonávanie hospodárskych opatrení zameraných na dosiahnutie cieľov hospodárenia.

(6) Ťažbová úprava lesa určuje objem ťažby dreva a čas jej vykonania s ohľadom na rubnú zrelosť lesných porastov tak, aby sa vytvárali podmienky na optimálne využívanie funkčného potenciálu lesov, trvalosť a bezpečnosť produkcie.

(7) Rubná zrelosť lesných porastov sa určí v hospodárskych lesoch ako optimálny vek ťažby určený z biologického a ekonomického hľadiska; v ochranných lesoch ako vek, kedy už lesné porasty prestávajú plniť požadované verejnoprospešné funkcie; v lesoch osobitného určenia ako kombinácia obidvoch uvedených zásad, podľa pomeru významnosti produkčnej funkcie a verejnoprospešných funkcií lesov.

druhý diel
Lesný hospodársky plán

§ 43
Vyhotovenie lesného hospodárskeho plánu

(1) Lesný hospodársky plán (ďalej len „plán“) sa vyhotovuje na obdobie spravidla desať rokov pre lesný celok podľa harmonogramu určeného ministerstvom a podľa zásad schválených orgánom štátnej správy lesného hospodárstva. Na konanie o schválení zásad sa nevzťahujú všeobecné predpisy o správnom konaní5).

(2) Orgány štátnej správy, právnické osoby alebo fyzické osoby, ktorých práva môžu byť vyhotovením plánu dotknuté), uplatnia svoje pripomienky a požiadavky najneskôr v lehote určenej orgánom štátnej správy lesného hospodárstva. Vlastník môže písomne poveriť nájomcu jeho zastupovaním v celom konaní o schvaľovaní plánu, zmene jeho údajov a kontrole plánu.

(3) Vlastník, správca, nájomca je povinný pri vyhotovovaní plánu zabezpečiť súčinnosť a poskytne vyhotoviteľovi plánu potrebné podklady, najmä zabezpečí všetky podklady z katastra nehnuteľností a lesnej hospodárskej evidencie a predkladá mu návrhy vyplývajúce z jeho hospodárskych zámerov.

(4) Vyhotovovať plány okrem právnickej osoby podľa § 41 ods. 3 môžu aj iné právnické osoby a fyzické osoby na základe osvedčenia o odbornej spôsobilosti, vydaného ministerstvom a po overení ich vybavenia príslušnými technickými pomôckami. Zamestnanci právnických osôb, ktorí zodpovedajú; za vyhotovenie plánu musia byť držiteľmi osvedčenia o odbornej spôsobilosti.

(5) Podmienkou na získanie odbornej spôsobilosti na vyhotovenie lesných hospodárskych plánov je
a)	vysokoškolské vzdelanie lesníckeho zamerania,
b)	päťročná prax v hospodárskej úprave lesov,
c)	preukázanie odbornej spôsobilosti skúškou.

(6) Overenie odborných a technických predpokladov na vyhotovenie plánov vykoná komisia, ktorej členov vymenúva a odvoláva minister.

(7) Ministerstvo môže osvedčenie o odbornej spôsobilosti rozhodnutím odňať na dobu jeden až päť rokov, alebo natrvalo, ak držiteľ osvedčenia porušil ustanovenia tohto zákona vzťahujúce sa na vyhotovenie plánu alebo, ak nevykonáva túto činnosť po dobu piatich rokov.

§ 44
Súčasti plánu

(1) Plán obsahuje povinné súčasti, ktorými sú
a)	všeobecná časť,
b)	opis lesných porastov,
c)	plán hospodárskych opatrení,
d)	plochová tabuľka,
e)	prehľadové tabuľky a lesnícke mapy,
f)	ekonomické výpočty nákladov a výnosov plánu hospodárskych opatrení.

(2) Plán môže obsahovať aj iné súčasti vyhotovené na základe objednávky obhospodarovateľa lesa alebo vlastníka, ktorý hradí náklady na ich spracovanie.

(3) Pre vlastníkov alebo správcov, ktorí vlastnia alebo spravujú menšiu výmeru lesných pozemkov než 500 ha sa vyhotovuje výpis z lesného hospodárskeho plánu (ďalej len „výpis”). Povinné súčasti takéhoto plánu pre celý lesný celok sa uložia na miestne príslušnom orgáne štátnej správy lesného hospodárstva a u vyhotoviteľa plánu.

(4) Výpis obsahuje opis lesných porastov, plán hospodárskych opatrení, ekonomické výpočty nákladov a výnosov a lesnícku mapu porastovú, ťažbovú a obrysovú.

§ 45
Schvaľovanie a kontrola plánu

(1) Plán rozhodnutím schvaľuje na návrh vyhotoviteľa orgán štátnej správy lesného hospodárstva. Úlohy plánu na prvý rok jeho platnosti odsúhlasuje orgán štátnej správy lesného hospodárstva na návrh vyhotoviteľa a  po prerokovaní s vlastníkom, správcom a nájomcom a s  dotknutými orgánmi štátnej správy. Na vydanie tohto súhlasu sa nevzťahujú všeobecné predpisy o správnom konaní5).

(2) Kontrolu plnenia plánu vykonávajú orgány štátnej správy lesného hospodárstva  za účasti vlastníka, správcu, nájomcu obhospodarovateľa lesa priebežne počas platnosti plánu a vždy po skončení jeho platnosti. Ku kontrole si môže orgán štátnej správy prizvať vyhotoviteľa plánu, dotknuté orgány štátnej správy a iné fyzické osoby a právnické osoby, ktorých práva môžu byť dotknuté.

§ 46
Predčasná obnova a zmena údajov plánu

(1) Ak údaje plánu nezodpovedajú  stavu a potrebám lesných porastov
a)	orgán štátnej správy lesného hospodárstva na návrh vlastníka alebo správcu rozhodne o zmene údajov plánu,
b)	obhospodarovateľ lesa prostredníctvom odborného lesného hospodára môže upraviť vybrané údaje plánu určené osobitným predpisom (§ 77). Odborný lesný hospodár vyznačí zmeny a úpravy údajov v pláne.

(2) V dôsledku mimoriadnych udalostí v lesoch, ktoré spôsobili, že pôvodné zámery a ciele plánu nie je možné dosiahnuť, môže orgán štátnej správy lesného hospodárstva, z vlastného podnetu alebo na návrh vlastníka alebo správcu rozhodnúť o predčasnej obnove plánu.

tretí diel
lesná hospodárska evidencia a informačný systém 
lesného hospodárstva

§ 47
Lesná hospodárska evidencia

(1) Obhospodarovateľ lesa  je povinný prostredníctvom odborného lesného hospodára viesť alebo zabezpečiť vedenie evidencie o realizácii plánovaných hospodárskych opatrení, neplánovaných činnostiach a opatreniach vykonaných v lesoch (ďalej len „lesná hospodárska evidencia”).

(2) Obhospodarovateľ lesa  je povinný do 60 dní po ukončení kalendárneho roka odovzdať v predpísanej forme údaje uvedené v odseku 1 právnickej osobe zriadenej ministerstvom na ich spracovanie prostredníctvom orgánu štátnej správy lesného hospodárstva.

§ 48
Informačný systém lesného hospodárstva

(1) Informačný systém lesného hospodárstva (ďalej len „informačný systém”) zabezpečuje zber, spracovanie a  archiváciu informácií pre informačné potreby odvetvia lesného hospodárstva.

(2) Základom informačného systému sú informácie o lesoch Slovenskej republiky, ktoré  spravuje právnická osoba zriadená ministerstvom podľa § 41 ods. 3.

(3) Zdrojom informácií pre tvorbu informačnej banky a súčasne jej užívateľmi sú informačné podsystémy
a)	hospodárskej úpravy lesov,
b)	štátnej správy lesného hospodárstva,
c)	štátneho a neštátneho sektoru,
d)	ostatné, potrebné na zabezpečenie úplnosti informačného systému.

(4) Informačný systém poskytuje najmä informácie týkajúce sa stavu a vývoja lesov, realizovaných hospodárskych opatrení, evidencie vlastníkov, správcov a nájomcov, súhrnného lesníckeho účtu a trhového spravodajstva.

(5) Vlastník, správca, nájomca, vyhotoviteľ plánu a orgán štátnej správy poskytujú právnickej osobe uvedenej v odseku 2 potrebnú súčinnosť. Táto je povinná zabezpečiť ochranu osobných údajov v informačnom systéme podľa osobitného predpisu). 

(6) Zber informácií štátnej a rezortnej štatistiky v sektore štátnych lesov sa zabezpečuje celoplošne. V neštátnom sektore sa uplatňuje štatistický výber prostredníctvom siete spravodajských jednotiek. Povinnosť poskytovania informácií vyplýva z osobitného predpisu). Organizáciu rezortných štatistických zisťovaní ich spracovanie a publikáciu zabezpečuje právnická osoba uvedená v odseku 2.

(7) Informačný systém riadi ministerstvo.

štvrtý diel
Odborný lesný hospodár a odborná správa lesov

§ 49
Odborný lesný hospodár

(1) Obhospodarovateľ lesa je povinný zabezpečiť hospodárenie v lesoch prostredníctvom odborného lesného hospodára (ďalej len „hospodár”). Hospodár organizuje a zabezpečuje odborné činnosti pri hospodárení v lese podľa organizačného usporiadania a členenia lesného majetku, a to podľa tohto zákona a všeobecne záväzných právnych predpisov vydaných na jeho vykonanie (§ 77).

(2) Činnosť hospodára podľa odseku 1 môže vykonávať
a)	fyzická osoba, ktorá je držiteľom osvedčenia odborného lesného hospodára,
b)	právnická osoba, prostredníctvom zamestnancov, ktorí sú držiteľmi osvedčenia odborného lesného hospodára.

(3) Hospodár vykonáva svoju činnosť vlastným menom a na vlastnú zodpovednosť až po zapísaní do evidencie odborných lesných hospodárov a po vydaní osvedčenia odborného lesného hospodára (§ 50).

(4) Činnosť hospodára nesmie vykonávať zamestnanec orgánu štátnej správy lesného hospodárstva, ak nejde o správu jeho vlastného majetku nachádzajúceho sa mimo územia obvodu jeho pôsobnosti.

(5) Fyzická osoba môže vykonávať funkciu hospodára pre jedného alebo niekoľkých obhospodarovateľov lesa, a to na výmere lesných pozemkov, ktorá spravidla nepresiahne výmeru 2000 ha. Podmienkou výkonu tejto funkcie je uzatvorenie písomnej zmluvy) medzi obhospodarovateľom lesa a hospodárom.

(6) Obhospodarovatelia susediacich lesov, ktorí nespĺňajú podmienku výmery lesných pozemkov podľa odseku 5 sa môžu združiť a zabezpečiť výkon činnosti hospodára na základe písomnej zmluvy, v ktorej dohodnú spôsob a výšku úhrady za výkon činnosti hospodára.

(8) Správca alebo iný subjekt, ktorý obhospodaruje väčšiu výmeru lesných pozemkov ako je uvedená v odseku 5 určí zamestnancov, ktorí organizujú a zabezpečujú úlohy podľa odseku 1; túto skutočnosť oznámi orgánu štátnej správy lesného hospodárstva.

(9) Náklady na činnosť hospodára uhrádza obhospodarovateľ lesa. Náklady na činnosť hospodára v lesoch o výmere do 50 ha uhrádza štát.

§ 50
Osvedčenie odborného lesného hospodára

(1) Hospodárom môže byť fyzická osoba, ktorá má vysokoškolské vzdelanie lesníckeho zamerania a päťročnú prax v lesníckych činnostiach alebo stredoškolské vzdelanie lesníckeho zamerania a desaťročnú prax v lesníckych činnostiach a preukáže svoju odbornú spôsobilosť skúškou. Lesníckymi činnosťami sa rozumejú činnosti súvisiace s povinnosťami hospodára (§ 51).

(2) Skúšku podľa odseku 1 organizuje ministerstvo v súčinnosti so Slovenskou lesníckou komorou a ostatnými inštitúciami v lesnom hospodárstve. Osvedčenie odborného lesného hospodára vydáva orgán štátnej správy lesného hospodárstva.

(3) Evidenciu odborných lesných hospodárov vedie orgán štátnej správy lesného hospodárstva. Obhospodarovateľ je povinný oznámiť každú zmenu hospodára do 30 dní. Do evidencie sa zapisujú aj nedostatky v činnosti hospodára.

(4) Odborná spôsobilosť hospodára na výkon funkcie podľa § 54 ods. 1 sa overuje každých desať rokov. Overovanie spôsobilosti organizuje ministerstvo. Nesplnenie podmienok overenia odbornej spôsobilosti je dôvodom na odobratie osvedčenia.

(5) Orgán štátnej správy lesného hospodárstva na základe zistených skutočností písomne upozorní hospodára na nedostatky v jeho činnosti. V prípadoch, keď hospodár porušil povinnosti podľa § 51 a neplní ich ani po písomnom upozornení, orgán štátnej správy lesného hospodárstva osvedčenie odníme a vyčiarkne hospodára z evidencie odborných lesných hospodárov na dobu jeden rok až päť rokov alebo na trvalo. Pri odobratí osvedčenia na určitú dobu sa môže opätovne prihlásiť na skúšku odbornej spôsobilosti. po uplynutí tejto doby.

§ 51
Povinnosti hospodára

Hospodár je povinný
a)	pripravovať podklady a zúčastňovať sa na konaniach o vyhotovení a schvaľovaní plánu, kontrole plnenia plánu, spracúvať návrhy na zmeny údajov plánu v prípadoch, ak to vyžaduje stav a vývoj lesných porastov,
b)	navrhovať obhospodarovanie lesa vykonávaním výchovy lesa odlišne ako je ustanovené v pláne a vykonávať úpravy údajov plánu podľa osobitného predpisu (§ 46),
c)	usmerňovať realizáciu plánu a opatrení uložených na ochranu lesa a zvyšovanie stability lesných porastov,
d)	dohliadať na vhodnosť reprodukčného materiálu na obnovu lesa,
e)	kontrolovať a evidovať práce vykonané v lese a viesť lesnú hospodársku evidenciu,
f)	sledovať stav a vývoj škodlivých činiteľov v lesoch a v súčinnosti s obhospodarovateľom lesa predkladať o nich hlásenia orgánu štátnej správy lesného hospodárstva a orgánu rastlinolekárskej starostlivosti podľa osobitného predpisu),
g)	navrhovať preventívne opatrenia na ochranu lesov a predchádzanie vplyvu škodlivých činiteľov a dozerať nad ich realizáciou,
h)	navrhovať na uznanie genetické zdroje a zabezpečovať opatrenia na záchranu a reprodukciu genetických zdrojov hlavných lesných drevín,
i)	navrhovať ekologicky vhodné technológie pri činnostiach súvisiacich s hospodárením v lesoch,
j)	upozorňovať obhospodarovateľa lesa a orgán štátnej správy lesného hospodárstva na každú činnosť, ktorá je v rozpore s právnymi predpismi,
k)	zabezpečiť a kontrolovať vyznačovanie ťažby dreva pred jej vykonaním a vydávať písomný súhlas na jej realizáciu,
l)	dozerať na odstránenie škôd vzniknutých ťažbovou činnosťou, pri sústreďovaní a preprave dreva v lesných porastoch, na okolitých stromoch, pôdnom kryte a lesných cestách.

§ 52
Odborná správa lesov

(1) Odborná správa lesov je na účely tohto zákona zabezpečovanie odborného hospodárenia (§ 40) v lesoch podľa odsekov 2 a 3 právnickou osobou hospodáriacou v lesoch určenou rozhodnutím orgánu štátnej správy lesného hospodárstva na dobu určenú týmto orgánom a za podmienok podľa § 49.

(2) Orgán štátnej správy lesného hospodárstva rozhodne o odbornej správe lesov podľa odseku 1, ak ide o lesy s nezisteným vlastníkom) a lesy známych vlastníkov, ktorí si neuplatnili svoje vlastnícke práva alebo užívacie práva).

(3) Orgán štátnej správy lesného hospodárstva rozhodne podľa odseku 1 aj v prípadoch, keď vlastník, ktorému boli prinavrátené vlastnícke práva a užívacie práva aj napriek upozorneniu nezabezpečuje odborné hospodárenie v lesoch.

(4) Náklady na odbornú správu lesov uhrádza štát. Pri zabezpečovaní odbornej správy lesov známych vlastníkov podľa odseku 3 patria výnosy po odpočítaní nákladov odbornej správy vlastníkovi. Pri zabezpečovaní odbornej správy lesov podľa odseku 2 budú výnosy po odpočítaní nákladov odbornej správy uložené na osobitnom účte. Stratu zo zabezpečenia výkonu odbornej správy podľa odseku 2 a 3 uhrádza štát s uplatnením záložného práva) na lesný majetok vlastníka.

(5) Rozhodnutie podľa odseku 1 stráca účinnosť, ak odpadne dôvod uloženia odbornej správy lesov a vlastník uhradí stratu zo zabezpečenia výkonu odbornej správy podľa odseku 4. Na konanie o odbornej správe lesov sa nevzťahujú všeobecné predpisy o správnom konaní.

§ 53
Technická pomoc

(1) Predmetom technickej pomoci je poskytnutie strojov a zariadení, vrátane obslužného personálu vlastníkovi alebo nájomcovi neštátneho lesného majetku za náhradu a na základe zmluvy), najmä pri zvládnutí mimoriadnych udalostí v lesoch.

(2) Ak nedôjde k dohode orgán štátnej správy lesného hospodárstva môže na žiadosť vlastníka alebo nájomcu neštátneho lesného majetku uložiť právnickej osobe hospodáriacej v lesoch povinnosť poskytnúť technickú pomoc v nevyhnutnom rozsahu, na nevyhnutnú dobu a za náhradu.

Š I E S T A   č a s ť
ochrana lesa

§ 54
Povinnosti pri ochrane lesa

(1) Právnické osoby a fyzické osoby sú povinné pri svojej činnosti dbať na ochranu lesa.

(2) Obhospodarovateľ lesa je povinný vykonávať účinné preventívne opatrenia, aby sa predišlo poškodzovaniu lesa a vykonávať účinné ochranné a obranné opatrenia na zmiernenie následkov mimoriadnych udalostí v lesoch. Je povinný najmä
a)	zabezpečiť zisťovanie a evidenciu výskytu škodlivých činiteľov a nimi spôsobeného poškodenia na lesných porastoch; pri ich nadmernom výskyte bezodkladne informovať orgán štátnej správy lesného hospodárstva a orgán rastlinolekárskej starostlivosti40),
b)	zvyšovať odolnosť lesa a jeho stabilitu najmä vhodným zastúpením drevín a ich rozmiestnením v poraste, včasnou výchovou lesných porastov, zakladaním spevňovacích pásov na okraji a vo vnútri lesných porastov, používaním vhodných spôsobov a postupov obnovy lesa,
c)	vykonávať účinné biologické a technické opatrenia proti zhoršovaniu pôdnych a vodohospodárskych pomerov,
d)	vykonávať preventívne opatrenia proti vzniku lesných požiarov a opatrenia na ich likvidáciu podľa osobitných predpisov), 
e)	odstraňovať z lesných porastov prednostne choré a poškodené stromy, ktoré môžu byť zdrojom zvýšenej početnosti biologických škodcov,
f)	vykonávať opatrenia na zamedzenie nadmerných škôd spôsobených zverou,
g)	používať  technológie šetriace prírodné prostredie pri hospodárení v lese,
h)	hospodáriť v lese tak, aby neohrozil lesy susedných vlastníkov,
i)	plniť ďalšie hospodárske opatrenia na ochranu lesa určené plánom.

§ 55
Opatrenia na zamedzenie škôd v lesoch

(1) Zabezpečenie dozornej, prognostickej, expertíznej, poradenskej a vzdelávacej služby v ochrane lesa pre potreby obhospodarovateľa lesa a orgánu štátnej správy lesného hospodárstva  vykonáva Lesnícky výskumný ústav - Lesnícka ochranárska služba podľa ustanovení tohto zákona a osobitného predpisu).

(2) Výsledky dozornej činnosti a súvisiace návrhy nápravných opatrení predkladá Lesnícky výskumný ústav orgánu štátnej správy lesného hospodárstva.

(3) Ak sa vyskytne v lesoch a v ich okolí alebo na skladoch dreva niektorý zo škodlivých činiteľov v nadmernom množstve, môže orgán štátnej správy lesného hospodárstva uložiť vykonanie opatrení proti jeho rozšíreniu a na jeho vyhubenie právnickým osobám alebo fyzickým osobám, ktoré skladujú drevo a užívajú okolité pozemky.

(4) Ak obhospodarovateľ lesa neplní povinnosti na ochranu lesa určené v § 54 môže orgán štátnej správy lesného hospodárstva rozhodnúť o ich vykonaní na jeho náklady. 

(5) Na konanie o uložení opatrení podľa odsekov 3 a 4 sa nevzťahujú všeobecné predpisy o správnom konaní5).

§ 56
Mimoriadne udalosti v lesoch

(1) Mimoriadnou udalosťou v lesoch je situácia, pri ktorej dochádza k ohrozeniu stability, poškodeniu alebo zničeniu lesných porastov.

(2) V prípade škôd spôsobených abiotickými a biotickými škodlivými činiteľmi a v prípade ohrozenia lesov vznikom lesných požiarov a povodní je obhospodarovateľ lesa povinný na svoje náklady neodkladne vykonať opatrenia na odstránenie následkov škôd a odvrátenie ohrozenia lesov.

(3) Orgán štátnej správy lesného hospodárstva môže v prípade mimoriadnej udalosti v lesoch uložiť obhospodarovateľovi lesa
a)	vykonať potrebné ochranné opatrenia,
b)	zničiť napadnuté semená a sadenice,
c)	pozastaviť úmyselné ťažby až do vykonania náhodných ťažieb v určenom rozsahu a termíne,
d)	určiť podmienky na manipuláciu s drevom a reprodukčným materiálom.

(4) V prípade mimoriadnych udalostí v lesoch, v ktorých platí štvrtý a piaty stupeň ochrany sa opatrenia na odstránenie následkov škôd vopred prerokuje s orgánom štátnej správy ochrany prírody. Ak tento orgán neudelí výnimku na spracovanie drevnej hmoty, má vlastník, správca alebo nájomca nárok na  primeranú náhradu (§ 22), ktorá mu týmto vznikne, pri tom nie je dotknuté právo na náhradu škody.

(5) Orgán štátnej správy lesného hospodárstva môže v prípade mimoriadnej udalosti v lesoch na prechodnú dobu vylúčiť alebo obmedziť verejné využívanie lesov (§ 36).

(6) Na konanie o uložení opatrení podľa odsekov 3 a 4 a na vylúčenie alebo obmedzenie verejného využívania lesov sa nevzťahujú všeobecné predpisy o správnom konaní5).

§ 57
Ochrana pred škodami spôsobovanými biotickými škodlivými činiteľmi

(1) V záujme ochrany lesa pred škodami spôsobovanými biotickými škodlivými činiteľmi najmä hmyzom, hubovými ochoreniami a zverou vykonáva obhospodarovateľ lesa účinné preventívne, ochranné a obranné opatrenia (§ 54 ods. 2).

(2) Obhospodarovateľ lesa pri vykonávaní opatrení podľa odseku 1 využíva ekologicky šetrné postupy a prípravky na ochranu lesa, s osobitným dôrazom na biologické a biotechnické postupy.

(3) Ak škody na lesných porastoch spôsobených zverou nemožno znížiť prostredníctvom dostupných metód a ekonomicky únosným spôsobom je
a)	obhospodarovateľ lesa oprávnený  požiadať orgán štátnej správy na úseku poľovníctva, aby rozhodol o znížení početnosti zveri v poľovnom revíri na ekologicky únosnú úroveň a sledovať plnenie uložených opatrení,
b)	vlastník, správca oprávnený vypovedať platnosť zmluvy o postúpení výkonu práva poľovníctva v poľovnom revíri, ak užívateľ poľovného revíru) závažne alebo opakovane poruší povinnosti smerujúce k zníženiu škôd spôsobených zverou na lesných porastoch.

(4) V prípade výskytu škôd spôsobených zverou má obhospodarovateľ lesa pokiaľ nie je stanovené inak v nájomnej zmluve nárok na náhradu škody podľa osobitných predpisov). Na uvedený účel je obhospodarovateľ lesa povinný zisťovať výšku škody spôsobenej zverou na lesných porastoch; ku zisťovaniu škody je povinný prizvať užívateľa poľovného revíru.

§ 58
Ochrana pred škodami spôsobovanými antropogénnymi
a abiotickými škodlivými činiteľmi

(1) V záujme ochrany lesa pred škodami spôsobovanými antropogénnymi škodlivými činiteľmi najmä imisiami a abiotickými škodlivými činiteľmi najmä snehom, vetrom a námrazou vykonáva obhospodarovateľ lesa účinné preventívne opatrenia (§ 54 ods. 2 písm. b)) na zabezpečenie stability, odolnosti a dobrého zdravotného stavu lesných porastov.

(2) Ak napriek vykonaným preventívnym opatreniam dôjde vplyvom abiotických škodlivých činiteľov k mimoriadnej udalosti v lesoch vykoná obhospodarovateľ lesa opatrenia podľa § 56 ods. 2 a 3, ako aj opatrenia na zabránenie vzniku následných mimoriadnych udalostí najmä premnoženia biotických škodlivých organizmov.

(3) Lesy pod vplyvom imisií sa zaraďujú podľa stupňa imisného zaťaženia do troch pásiem ohrozenia. Hospodárenie v lesoch pod vplyvom imisií je zamerané na zmiernenie dôsledkov dlhodobého pôsobenia antropogénnych škodlivých činiteľov. Toto hospodárenia sa konkretizuje v pláne a v osobitných projektoch schválených orgánom štátnej správy lesného hospodárstva na základe posudku právnickej osoby poverenej ministerstvom.

(4) Obhospodarovateľ lesa, ktorý hospodári v lese s rozsiahlym poškodením lesných porastov antropogénnymi a abiotickými škodlivými činiteľmi má právo požadovať z prostriedkov štátneho rozpočtu úhradu nákladov vynaložených na práce a činnosti uvedené v odseku 3.

§ 59
Zisťovanie stavu škodlivých činiteľov a prognóza ich vývoja

(1) Komplexné hodnotenie výskytu škodlivých činiteľov v lese a prognózu ich vývoja, ako aj zisťovanie a analýzu príčinných súvislostí poškodzovania lesných porastov vykonáva Lesnícky výskumný ústav pre potreby orgánov štátnej správy lesného hospodárstva obhospodarovateľov lesa pri príprave a realizácii opatrení v ochrane lesa.

(2) Vlastník, správca a obhospodarovateľ lesa je povinný umožniť v lesných porastoch zriadiť a využívať trvalé a dočasné monitorovacie plochy na zisťovanie zdravotného stavu lesa a vplyvu škodlivých činiteľov na lesy a umožniť vykonanie nevyhnutných zásahov. Ak týmto dôjde k obmedzeniu bežného hospodárenia v lesoch patrí vlastníkovi, správcovi náhrada za ujmu.

§ 60
Náhrada škody za poškodzovanie lesných pozemkov a lesných porastov

(1) Právnické osoby a fyzické osoby, ktorí prevádzkujú zariadenia, z ktorých unikajú látky spôsobujúce škody na lesných pozemkoch a lesných porastoch sú povinné vykonať opatrenia na predchádzanie vzniku škôd.

(2) Ten kto spôsobil poškodenie lesných pozemkov a lesných porastov, je povinný poskytnúť vlastníkovi, správcovi pokiaľ nie je stanovené inak v nájomnej zmluve náhradu podľa všeobecných predpisov o náhrade škody).

(3) Orgán štátnej správy lesného hospodárstva, ak je to možné a účelné uloží, aby sa poškodenie lesných pozemkov a lesných porastov na nich odstránilo uvedením do pôvodného stavu, alebo môže uložiť aj iné opatrenia na predchádzanie vzniku škôd.

s i e d m a   č a s ť
lesná stráž 

§ 61
Ustanovovanie, odvolávanie a evidencia členov lesnej stráže

(1) Obhospodarovateľ lesa je povinný zabezpečiť riadny výkon ochrannej služby v lesoch prostredníctvom lesnej stráže, ktorú na jeho návrh  alebo z vlastného podnetu ustanovuje a odvoláva orgán štátnej správy lesného hospodárstva.

(2) Za člena lesnej stráže môže byť ustanovená fyzická osoba, ktorá
a)	dosiahla vek najmenej18 rokov,
b)	je občanom Slovenskej republiky
c)	je plne spôsobilá na právne úkony,
d)	nebola právoplatne odsúdená za úmyselný trestný čin, alebo trestný čin ohrozenia životného prostredia) spáchaný z nedbanlivosti alebo v posledných troch rokoch  nebola postihnutá za priestupok na úseku lesného hospodárstva,
e)	odbornú znalosť preukáže skúškou na príslušnom orgáne štátnej správy lesného hospodárstva,
f)	zložila sľub tohto znenia: „Sľubujem, že budem vykonávať ochranu v lesoch, dbať na dodržiavanie Ústavy Slovenskej republiky, zákonov a ostatných právnych predpisov upravujúcich  podmienky hospodárenia a ochrany v lesoch.

(3) Obsahom skúšky podľa odseku 2 písm. e) je preukázanie základných znalostí z trestného práva, právnej úpravy priestupkov, právnej úpravy na úseku lesného hospodárstva, použitia donucovacích prostriedkov, ako aj miestopisu a geografie územia, v ktorom má funkciu vykonávať.

(4) Po zložení sľubu príslušný orgán štátnej správy lesného hospodárstva vydá členovi lesnej stráže preukaz člena a odznak s identifikačným číslom a ustanovenie za člena lesnej stráže oznámi obhospodarovateľovi lesa. Preukaz člena lesnej stráže je verejnou listinou.

(5) Člen lesnej stráže je oprávnený vykonávať svoju funkciu vo všetkých lesoch obvodu pôsobnosti, ktorý mu určí orgán štátnej správy lesného hospodárstva; na tento účel je oprávnený vstupovať na lesné pozemky, vchádzať a stáť motorovým vozidlom na lesných pozemkoch.

(6) Orgán, ktorý ustanovil člena lesnej stráže môže ho odvolať na jeho žiadosť, z vlastného podnetu alebo na základe upozornenia obhospodarovateľa lesa, ak
a)	nastanú okolnosti, ktoré mu bránia aby plnil naďalej svoju funkciu,
b)	prekročil svoje oprávnenia alebo inak porušil sľub,
c)	napriek upozorneniu nevykonáva riadne ochrannú službu a neplní povinnosti člena lesnej stráže.

(7) O odvolaní člena lesnej stráže informuje príslušný orgán štátnej správy lesného hospodárstva obhospodarovateľov lesov, v ktorých člen lesnej stráže vykonáva ochrannú službu.

(8) Člen lesnej stráže, ktorého príslušný orgán štátnej správy lesného hospodárstva odvolal, je povinný bezodkladne odovzdať odznak a preukaz lesnej stráže.

(9) Orgán štátnej správy lesného hospodárstva vedie evidenciu členov lesnej stráže v ktorej sa uvádza meno a priezvisko, trvalý pobyt člena lesnej stráže, identifikačné číslo, dátum zloženia sľubu, obvod pôsobnosti, v ktorom člen lesnej stráže svoju funkciu vykonáva.

§ 62
Povinnosti člena lesnej stráže

Člen lesnej stráže je povinný
a)	nosiť pri výkone svojej činnosti na viditeľnom mieste služobný odznak a na požiadanie sa preukázať preukazom člena lesnej stráže,
b)	bezodkladne oznámiť vlastníkovi, správcovi, nájomcovi zistenú škodu v lesoch, prípadne aj osobu, ktorá škodu spôsobila,
c)	vykonať neodkladné opatrenia na odstránenie alebo zmiernenie následkov škody vzniknutej v lese,
d)	spolupracovať s príslušníkmi Policajného zboru, najmä oznamovať im všetky skutočnosti odôvodňujúce podozrenie zo spáchania trestného činu, 
e)	oznámiť orgánu štátnej správy lesného hospodárstva stratu preukazu alebo identifikačného čísla,
f)	predkladať orgánom štátnej správy lesného hospodárstva na ich požiadanie správy o zabezpečovaní ochrannej služby v lesoch,
g)	spísať o okolnostiach použitia donucovacích prostriedkov úradný záznam a oznámiť bezodkladne použitie donucovacích prostriedkov príslušnému orgánu štátnej správy lesného hospodárstva,
h)	poskytnúť zranenej osobe pomoc, ak to okolnosti dovolia a ak v súvislosti s použitím donucovacích prostriedkov došlo k zraneniu osoby,
i)	zachovať pri výkone svojej činnosti dôstojnosť a vážnosť, svoju vlastnú, ako aj osôb, proti ktorým zasahuje.

§ 63
Oprávnenia člena lesnej stráže

(1) Člen lesnej stráže je oprávnený
a)	kontrolovať dodržiavanie tohto zákona, všeobecne záväzných právnych predpisov vydaných na jeho vykonanie a rozhodnutí a opatrení vydaných na ich základe,
b)	vykonávať potrebné zisťovania  a kontrolovať osobu, ktorá  v lesoch  vykonáva činnosť súvisiacu s lesným hospodárstvom a požadovať od nej potrebné oprávnenia, vyjadrenia, informácie, údaje a vysvetlenia, ktoré sa týkajú uplatňovania tohto zákona,
c)	vyzvať osobu, aby upustila od protiprávneho konania, ak je dôvodné podozrenie, že osoba pácha trestný čin alebo priestupok na úseku lesného hospodárstva a v prípade, že neuposlúchne výzvu a ak nemožno zistiť jej totožnosť obmedziť jej osobnú slobodu a predviesť ju a odovzdať príslušnému útvaru Policajného zboru,
d)	odňať vec získanú konaním poškodzujúcim alebo ohrozujúcim lesný majetok, ako aj vec použitú na toto protiprávne konanie  o čom člen lesnej stráže vyhotoví záznam a odpis odovzdá kontrolovanej osobe,
e)	pri výkone funkcie držať alebo nosiť zbraň a strelivo, ak má na to povolenie podľa osobitných predpisov),
f)	v prípade nutnej obrany alebo krajnej núdze) použiť zbraň,
g)	použiť donucovacie prostriedky,
h)	ukladať a vyberať pokuty za priestupky na úseku lesného hospodárstva v blokovom konaní v rozsahu a za podmienok ustanovených osobitným predpisom),
i)	zastaviť motorové vozidlo na lesných pozemkoch, kontrolovať oprávnenie vjazdu na lesné pozemky, a ak motorové vozidlo prepravuje drevo, rezivo alebo iné lesné produkty kontrolovať dodržanie povinností pri preprave dreva, vyplývajúcich z ustanovení § 32 ods. 3 a 4; prehliadka nesmie sledovať iný záujem ako zistiť výskyt neoprávnene nadobudnutých produktov,
j)	požadovať pomoc Policajného zboru alebo obecnej polície, ak nemôže splnenie svojich úloh zabezpečiť vlastnými silami a prostriedkami,
k)	požiadať každého o pomoc v prípade bezprostredného ohrozenia života a zdravia alebo majetku; kto bol o túto pomoc požiadaný, nemusí ju poskytnúť, ak by tým vystavil vážnemu ohrozeniu seba alebo blízkej osoby) alebo, ak tomu bránia iné dôležité okolnosti.

(2) Pri použití zbrane je člen lesnej stráže povinný
a)	zachovávať nevyhnutnú opatrnosť, najmä aby nebol ohrozený život osôb,
b)	čo najviac šetriť život osoby, proti ktorej zákrok smeruje,
c)	zistiť priame následky použitia zbrane, len čo tak môže urobiť bez ohrozenia seba alebo inej osoby, poranenému poskytnúť pomoc a zabezpečiť lekárske ošetrenie,
d)	o použití zbrane proti osobe bezodkladne upovedomiť útvar Policajného zboru.

§ 64
Donucovacie prostriedky

(1) Donucovacími prostriedkami sú
a)	hmaty, chvaty, údery a kopy sebaobrany,
b)	slzotvorné prostriedky,
c)	obušok,
d)	putá,
e)	varovný výstrel,
f)	služobný pes.

(2) Pred použitím donucovacích prostriedkov člen lesnej stráže je povinný vyzvať osobu, proti ktorej zakročuje, aby upustila od protiprávneho konania, s výstrahou, že bude použitý niektorý z donucovacích prostriedkov. Od výzvy a výstrahy môže upustiť iba v prípade, keď je sám napadnutý alebo je ohrozený život alebo zdravie inej osoby a vec neznesie odklad alebo, ak tomu bránia iné okolnosti.

(3) O tom, ktorý z donucovacích prostriedkov použije, rozhoduje člen lesnej stráže podľa konkrétnej situácie tak, aby použitý donucovací prostriedok a intenzita jeho použitia neboli zjavne neprimerané nebezpečnosti útoku.
(4) Člen lesnej stráže je oprávnený použiť hmaty, chvaty, údery a kopy sebaobrany, slzotvorné prostriedky a obušok s cieľom
a) zabrániť úmyselnému poškodzovaniu záujmov chránených týmto zákonom,
b) zaistiť bezpečnosť inej osoby alebo vlastnej osoby pred útokom, ak sa po výzve od útoku neupustí, útok bezprostredne hrozí, trvá alebo podľa všetkých známok bude pokračovať,
c)  obmedziť osobnú slobodu osoby, ktorá kladie aktívny odpor.
(5) Člen lesnej stráže je oprávnený použiť putá
a)  na spútanie osoby, ktorá kladie aktívny odpor alebo fyzický napáda člena lesnej stráže, alebo osobu, ktorá vystúpila na jeho podporu, úmyselne koná v rozpore s týmto zákonom, po márnej výzve, aby od takéhoto konania upustila,
b)  na vzájomné pripútanie osôb za podmienok uvedených v písmene a).
(6) Člen lesnej stráže je oprávnený použiť služobného psa s cieľom
a)  zaistiť bezpečnosť inej osoby alebo vlastnej osoby pred útokom, ak sa po výzve od útoku neupustí, útok bezprostredne hrozí, trvá alebo podľa všetkých známok bude pokračovať, 
b)  zabrániť úteku osoby, ak má byť takejto osobe obmedzená osobná sloboda. 
(7) Člen lesnej stráže používa služobného psa s náhubkom. Ak to povaha a intenzita útoku, prípadne prekonanie odporu osoby vyžadujú, použije služobného psa bez náhubku. 
(8) Pri zákroku proti osobe vysokého veku, osobe so zjavným telesným postihnutím a proti osobe mladšej ako 15 rokov je člen lesnej stráže oprávnený použiť z donucovacích prostriedkov iba hmaty a chvaty. Ostatné donucovacie prostriedky je člen lesnej stráže oprávnený použiť len vtedy, keď útok týchto osôb bezprostredne ohrozuje životy a zdravie iných osôb alebo vlastnej osoby, alebo hrozí závažná škoda na lesnom majetku a nebezpečenstvo nemožno odvrátiť inak. Člen lesnej stráže nie je oprávnený použiť donucovacie prostriedky proti zjavne tehotnej žene.
(9) Rozsah vybavenia člena stráže prírody donucovacími prostriedkami určí orgán štátnej správy lesného hospodárstva.
(10) Služobným psom na účel odsekov 1 až 9 je pes pracovného plemena, ktorý je vo vlastníctve člena lesnej stráže, má platný veterinárny preukaz a absolvoval skúšku z výkonu služobných a pracovných plemien psov.

§ 65
Použitie donucovacích prostriedkov

(1) Člen lesnej stráže je oprávnený použiť hmaty, chvaty, údery a kopy sebaobrany, slzotvorné prostriedky, obušok, putá a služobného psa, aby
a)	zaistil bezpečnosť inej alebo vlastnej osoby pred útokom, ak sa po výzve od útoku neupustí, útok bezprostredne hrozí, trvá alebo podľa všetkých náznakov bude pokračovať,
b)	zabránil úmyselnému poškodzovaniu lesného majetku,
c)	predviedol osobu uvedenú v § 63 ods. 1 písm. b) a c),
d)	obmedzil osobnú slobodu osoby, ktorá kladie aktívny odpor.

(2) Člen lesnej stráže používa služobného psa s náhubkom. Ak to povaha a intenzita útoku, prípadne prekonanie odporu osoby vyžadujú, použije služobného psa bez náhubku.

ô s m a   č a s ť
Podpora trvalo udržateľného hospodárenia v lesoch

§ 66
Použitie prostriedkov na podporu trvalo udržateľného hospodárenia v lesoch

(1) V záujme plnenia funkcií lesov štát podporuje trvalo udržateľné hospodárenie v lesoch poskytovaním prostriedkov štátneho rozpočtu.

(2) Prostriedky štátneho rozpočtu) možno poskytnúť podľa tohto zákona právnickým osobám a fyzickým osobám (ďalej len „žiadateľ“) na
a)	podporu vybraných výkonov obnovy, výchovy a ochrany lesa žiadateľov s nedostatočným výnosom z hospodárenia v lesoch, ovplyvneným prírodno-výrobnými podmienkami,
b)	združovanie a hospodárenie v združených lesoch vlastníkov s malou výmerou lesných pozemkov,
c)	úhradu nákladov spojených s odborným hospodárením v lesoch vlastníkov s malou výmerou lesných pozemkov,
d)	úhradu časti nákladov na poistenie lesa,
e)	odstraňovanie následkov mimoriadnych udalostí v lesoch, obnovu a zlepšenie stavu lesov poškodzovaných antropogénnymi vplyvmi,
f)	zabezpečovanie ekologických a environmentálnych funkcií a požiadaviek kladených na lesy, vrátane lesníckotechnických meliorácií, zahrádzania bystrín, dodržania plánovaného zastúpenia drevín a používania ekologických technológií pri hospodárení v lesoch,
g)	úhradu služieb a činností vykonávaných v rámci hospodárskej úpravy lesov a informačného systému lesného hospodárstva,
h)	poradenskú činnosť pre vlastníkov neštátneho lesného majetku, koordinačnú činnosť združení vlastníkov a prácu s verejnosťou,
i)	osobitné projekty v lesnom hospodárstve na realizáciu výkonov prečistiek, prebierok do 50 rokov, zalesňovania a obnovy lesa v horských polohách,
j)	úhradu služieb a činností vykonávaných v rámci lesníckej výskumnej činnosti verejnoprospešného charakteru, právnickou osobou, ktorej zriaďovateľom je ministerstvo,
k)	ostatné druhy podpory, ktoré podmieňujú poskytnutie podpory zo zahraničných a domácich podporných systémov.

(3) Prostriedky štátneho rozpočtu sa poskytujú55) na účely
a)	podľa odseku 2 písm. a) až d) formou paušálnych príspevkov na základe žiadosti predloženej žiadateľom na ministerstvo prostredníctvom príslušného orgánu štátnej správy lesného hospodárstva,
b)	podľa odseku 2 písm. e) až i) na základe vypracovaného projektu, ktorého súčasťou je finančná, ekonomická a sociálna analýza; žiadosť predkladá žiadateľ priamo na  ministerstvo,
c)	podľa odseku 2 písm. k), podľa charakteru podporovanej činnosti, formou paušálnych príspevkov alebo na základe vypracovaného projektu.

(4) Na účely podľa odseku 2 sa využívajú aj iné zdroje, najmä dary a príspevky poskytnuté z fondov Európskej únie a medzinárodných inštitúcií.

§ 67
Poskytovanie a kontrola použitia prostriedkov štátneho rozpočtu

(1) Ministerstvo v spolupráci s Ministerstvom financií Slovenskej republiky ustanoví pravidlá a zásady poskytovania prostriedkov štátneho rozpočtu všeobecne záväzným právnym predpisom a každoročne pripraví podrobnosti ich poskytovania na príslušný rok.

(2) Požiadavky na poskytnutie prostriedkov štátneho rozpočtu posudzuje a ich použitie kontroluje príslušný orgán štátnej správy lesného hospodárstva. Týmto nie sú dotknuté ustanovenia osobitných predpisov v oblasti kontroly).

(3) Žiadatelia, ktorí prostriedky štátneho rozpočtu použili, sú povinní poskytovať orgánom štátnej správy lesného hospodárstva potrebné informácie a umožňovať im vstup na ich lesné pozemky a do ich objektov.

d e v i a t a   č a s ť
štátna správa lesného hospodárstva a štátny dozor v lesoch

prvý diel
štátna správa lesného hospdárstva

§ 68
Orgány štátnej správy lesného hospodárstva

(1)	Štátnu správu lesného hospodárstva podľa tohto zákona vykonáva
a)	okresný úrad,56)
b)	krajský úrad,)
c)	ministerstvo ako ústredný orgán štátnej správy lesného hospodárstva)

§ 69
Okresný úrad

(1) Okresný úrad rozhoduje o
a)	vyhlásení pozemku za lesný pozemok a v pochybnostiach o tom, či ide o lesný pozemok (§ 3 ods. 2 a 3),
b)	o vydaní súhlasu k územnému rozhodnutiu, ktorým majú byť dotknuté lesné pozemky v jeho územnej pôsobnosti (§ 7 ods. 3),
c)	vyňatí, obmedzení využívania, sume odvodov za vyňatie a výške náhrady majetkovej ujmy pri vyňatí a obmedzení využívania lesných pozemkov (§ 8 ods. 1, § 9 ods. 3, § 10 ods. 3),
d)	o schválení zdrojov reprodukčného materiálu a vedie ich evidenciu (§ 26 ods. 10),
e)	určení odbornej správy lesov (§ 52 ods. 2 a 3),
f)	poskytnutí technickej pomoci vlastníkovi neštátneho lesného majetku (§ 53 ods. 2),
g)	uložení ďalších opatrení potrebných na zaistenie bezpečnosti osôb a majetku pred škodami, ktoré by mohli byť spôsobené najmä zosúvaním pôdy, padaním kameňov, pádom stromov, lavín z lesných pozemkov a o tom, kto znáša náklady s tým spojené (§ 39 ods. 3),
h)	podmienkach prepravy dreva po cudzích pozemkoch (§ 32 ods. 2),
i)	priestupkoch na úseku lesného hospodárstva (§ 73),
j)	uložení pokuty za porušenie tohto zákona (§ 74),
k)	drobení lesných pozemkov, pri ktorom výmera pozemku klesne pod 1,0 ha (§ 15 ),
l)	určení podmienok na konanie organizovaných hromadných podujatí v lese (§ 37 ods. 7),
m)	uložení opatrení lesníckotechnických meliorácií a o spôsobe a výške úhrady nákladov a majetkovej ujmy (§ 34 ods. 2 a 6),
n)	o uložení opatrení na uvedenie poškodených lesných pozemkov a lesných porastov do pôvodného stavu a iných opatrení na predchádzanie vzniku škôd (§ 60 ods. 3).

(2) Okresný úrad ďalej
a)	vedie a aktualizuje evidenciu vlastníkov, správcov a nájomcov vo svojom územnom obvode (§ 4 ods. 2),
b)	vydáva súhlas k návrhom územných plánov a k územným rozhodnutiam, návrhov na určenie chráneného ložiskového územia  a návrhov na určenie a rozšírenie dobývacích priestorov (§ 7 ods. 2),
c)	povoľuje použitie iných zdrojov reprodukčného materiálu (§ 28 ods. 4),
d)	povoľuje predĺženie lehoty na umelú obnovu lesa a zabezpečenie lesného porastu (§ 28 ods. 8 a 12),
e)	schvaľuje harmonogram vykonania náhodnej ťažby (§ 31 ods. 5),
f)	vydáva zákazy a obmedzenia verejného a iného využívania lesov (§ 36 ods. 4 a § 38 ods. 3),
g)	povoľuje výnimky zo zákazov niektorých činností na lesných pozemkoch (§ 37 ods. 7),
h)	ukladá opatrenia proti rozšíreniu škodcov na skladoch dreva, v lesoch a ich okolí (§ 55 ods. 3),
i)	ukladá opatrenia v prípade mimoriadnych udalostí v lesoch (56 ods. 3),
j)	ustanovuje, odvoláva a vedie evidenciu členov lesnej stráže (§ 61 ods. 1 a 8),
k)	posudzuje požiadavky na poskytnutie prostriedkov štátneho rozpočtu a kontroluje ich použitie (§ 67 ods. 2),
l)	vedie register ciach (§ 31 ods. 3),
m)	sústreďuje údaje lesnej hospodárskej evidencie v obvode svojej pôsobnosti a postupuje ich ministerstvom zriadenej právnickej osobe na ďalšie spracovanie (§ 47 ods. 2).

§ 70
Krajský úrad

(1) Krajský úrad je odvolacím orgánom vo veciach, v ktorých v prvom stupni rozhodol okresný úrad.

(2) Krajský úrad
a)	riadi výkon štátnej správy lesného hospodárstva v rámci svojej územnej pôsobnosti a dozerá na jej výkon,
b)	udeľuje súhlas k návrhom územných plánov, týkajúcich sa územia jeho pôsobnosti, k návrhom na určenie chráneného ložiskového územia a dobývacích priestorov, ktorými majú byť dotknuté lesné pozemky (§ 7 ods. 2),
c)	schvaľuje plány, kontroluje ich plnenie, povoľuje ich zmeny a predčasnú obnovu (§ 45  a 46 ods. 1 a 2),
d)	rozhoduje o vyhlásení lesov osobitného určenia (§ 21 ods. 2),
e)	vyhlasuje ochranné lesy (§ 21 ods. 1),
f)	určuje výšku náhrady majetkovej ujmy v dôsledku uplatňovania osobitného režimu hospodárenia (§ 22 ods. 12),
g)	určuje lesné celky (§ 42 ods. 3),
h)	schvaľuje zásady vyhotovenia plánov (§ 43 ods. 1),
i)	vydáva osvedčenia odborného lesného hospodára, vedie evidenciu odborných lesných hospodárov, rozhoduje o odňatí osvedčenia (§ 50), 
j)	ukladá opatrenia v prípade mimoriadnych udalostí v lesoch, ak tieto presahujú územný obvod okresného úradu alebo jeho možnosti (§ 56 ods. 3).

§ 71
Ministerstvo

(1) Ministerstvo
a)	riadi výkon štátnej správy lesného hospodárstva krajskými úradmi a  okresnými úradmi a dozerá na jej výkon,
b)	dáva súhlas na nájom a výpožičku lesného majetku štátu a zámenné zmluvy (§ 11 ods. 4),
c)	udeľuje súhlas k návrhom územných plánov, ktorými majú byť dotknuté lesné pozemky presahujúce územnú pôsobnosť krajského úradu (§ 7 ods. 2),
d)	riadi hospodársku úpravu lesov a určuje harmonogram vyhotovenia plánov (§ 41 ods. 1, § 43 ods. 1),
e)	vymedzuje oblasti lesov  a schvaľuje modely hospodárenia pre oblasti lesov (§ 42 ods. 2),
f)	riadi informačný systém lesného hospodárstva (§ 48 ods. 7),
g)	organizuje skúšku, vydáva a odníma osvedčenie o odbornej spôsobilosti na vyhotovenie lesných hospodárskych plánov; overuje technické predpoklady právnických osôb a fyzických osôb na vyhotovovanie plánov (§ 43 ods. 4 až 7),
h)	organizuje v spolupráci so Slovenskou lesníckou komorou, skúšku odbornej spôsobilosti odborného lesného hospodára (§ 50 ods. 2),
i)	organizuje v spolupráci so Slovensku lesníckou komorou skúšku na vykonávanie činnosti s reprodukčným materiálom lesných drevín, vydáva a odníma osvedčenie (§ 27 ods. 1, 2 a 3),
j)	pripravuje v spolupráci s Ministerstvom financií Slovenskej republiky záväzné podmienky poskytovania príspevkov štátneho rozpočtu na príslušný rok (§ 67 ods. 1),
k)	je odvolacím orgánom vo veciach, o ktorých rozhodol na prvom stupni krajský úrad,
l)	zabezpečuje kultúrno-výchovnú, propagačnú a edičnú činnosť.

druhý diel
Štátny Dozor v lesoch

§ 72
Štátny dozor

(1) Štátny dozor nad hospodárením v lesoch je oprávnenie orgánu štátnej správy lesného hospodárstva dozerať na dodržiavanie tohto zákona a právnych predpisov a rozhodnutí vydaných na jeho základe.

(2) Orgány štátnej správy lesného hospodárstva pri štátnom dozore nad hospodárením v lesoch sú oprávnené
a)	vstupovať na lesné pozemky, stavby a zariadenia slúžiace lesnému hospodárstvu,
b)	zisťovať a overovať skutočnosti a údaje potrebné pri hospodárení v lesoch a vyžadovať k tomu súčinnosť vlastníka, správcu a nájomcu,
c)	ukladať opatrenia na odstránenie zistených nedostatkov.

(3) Orgány štátnej správy lesného hospodárstva sú povinné pri činnostiach uvedených v odsekoch 1 a 2 zachovávať mlčanlivosť o skutočnostiach, o ktorých sa dozvedeli pri dozore nad hospodárením v lesoch.

(4) Na konanie o uložení opatrení podľa odseku 2 písm. c) sa nevzťahujú všeobecné predpisy o správnom konaní5).

(5) Zamestnanci orgánu štátnej správy lesného hospodárstva sú povinní pri činnostiach uvedených v odseku 2 písm. a) a b) sa preukázať služobným preukazom a nosiť lesnícku služobnú rovnošatu (§ 78 ods. 2).

d e s i a t a   č a s ť
zodpovednosť za porušenie povinností

§ 73
Priestupky

(1) Priestupku na úseku lesného hospodárstva sa dopustí ten, kto
a)	vykonáva terénne úpravy, stavia ploty a buduje chodníky, narúša pôdny kryt, vodný režim nepovolenou ťažbou hliny, piesku alebo kameňa, odváža lesnú pôdu a hrabanku (§ 37 ods. 1 písm. a)),
b)	zakladá skládky odpadov a znečisťuje lesné pozemky odpadmi  (§ 37 ods. 1 písm. b)),
c)	zakladá alebo udržiava otvorené ohne mimo vyznačených miest v lese alebo do vzdialenosti 50 m od okraja lesa (§ 37 ods. 1 písm. c)),
d)	táborí mimo vyznačených miest (§ 37 ods. 1 písm. d)),
e)	jazdí motorovými vozidlami po lesných pozemkoch alebo stojí mimo vyznačených miest (§ 37 ods. 1 písm. e)),
f)	jazdí na bicykli, na koni, na lyžiach alebo na saniach po lesných pozemkoch mimo lesnej cesty a vyznačených trás (§ 37 ods. 1 písm. f)),
g)	vstupuje do lesných škôlok a do oplotených miest, ako aj miest označených zákazom vstupu (§ 37 ods. 1 písm. g)),
h)	vstupuje do lesných porastov, kde sa vykonáva ťažba, manipulácia alebo sústreďovanie dreva a plošné chemické ošetrenie (§ 37 ods. 1 písm. h)),
i)	ruší ticho a pokoj (§ 37 ods. 1 písm. i)),
j)	zbiera semená lesných drevín, vyberá semenáčiky a sadenice lesných drevín (§ 37 ods. 1 písm. j)),
k)	zbiera lesné plody nad rámec verejného užívania lesov a spôsobom poškodzujúcim les (§ 37 ods. 1 písm. k)),
l)	ťaží alebo poškodzuje lesné dreviny a kry, získava z lesa čačinu, živicu, živú kôru (§ 37 ods. 1 písm. l)),
m)	v čase zvýšeného nebezpečenstva vzniku požiaru fajčí a odhadzuje horiace alebo tlejúce predmety (§ 37 ods. 1 písm. m)),
n)	narušuje vodný režim nepovolenou ťažbou hliny, piesku alebo kameňa (§ 37 ods. 1 písm. n)),
o)	pasie dobytok a umožňuje výbeh hospodárskym zvieratám do lesných porastov (§ 37 ods. 1 písm. o)),
p)	organizuje hromadné športové a iné podujatia obdobného charakteru (§ 37 ods. 1 písm. p)),
q)	manipuluje s látkami nebezpečnými pre prírodné prostredie (§ 37 ods. 1 písm. q)),
r)	voľne púšťa psov a iné domáce zvieratá do lesných porastov, okrem psov poľovníckych a služobných) pri výkone povinností (§ 37 ods. 1 písm. r)),
s)	neoprávnene využíva lesné pozemky, prisvojuje si alebo poškodzuje stavby a zariadenia slúžiace lesnému hospodárstvu (§ 37 ods. 1 písm. s)).

(2) Za priestupok podľa odseku 1 písm. d) až i), k) a r) možno uložiť pokutu do 5 000,- Sk.

(3) Za priestupok podľa odseku 1 písm. a), c), o) a p) možno uložiť pokutu do       10 000,- Sk.

(4) Za priestupok podľa odseku 1 písm. b), j), l), q) a s) možno uložiť pokutu do          3 0 000,- Sk.

(5) Na priestupky a ich prejednávanie sa vzťahuje všeobecný predpis o priestupkoch53).

§ 74
Správne delikty

Orgán štátnej správy lesného hospodárstva môže uložiť pokutu od 5 000,- Sk až do      1 000 000,- Sk právnickým osobám alebo fyzickým osobám, ktoré
a)	bez rozhodnutia orgánu štátnej správy lesného hospodárstva o vyňatí lesných pozemkov alebo bez rozhodnutia o obmedzení ich využívania lesné pozemky odnímajú alebo obmedzujú ich využívanie (§ 8),
b)	neoprávnene užívajú lesné pozemky, užívajú ich na iné účely, alebo znemožňujú ich riadne využiť na plnenie funkcií lesa (§ 6),
c)	poškodzujú lesné pozemky, lesné porasty, stavby a zariadenia slúžiace lesnému hospodárstvu alebo inak sťažia prevádzku lesného hospodárstva (§37),
d)	porušujú svoje povinnosti pri príprave a realizácii plánu, pri vedení lesnej hospodárskej evidencie a pri poskytovaní údajov pre potreby informačného systému lesného hospodárstva (§§ 40 až 53),
e)	neplnia povinnosti pri ťažbovej činnosti, preprave dreva a sprístupňovaní lesa (§§ 30 až 33),
f)	neplnia povinnosti pri ochrane lesov, opatrenia orgánu štátnej správy lesného hospodárstva v prípade mimoriadnych udalostí a iné opatrenia orgánov štátnej správy lesného hospodárstva (§§ 54 až 58),
g)	použijú na obnovu lesných porastov alebo zalesňovaní pozemkov vyhlásených za lesné pozemky reprodukčný materiál, ktorý nespĺňa podmienky ustanovené týmto zákonom alebo inak porušia podmienky získavania, obehu, dovozu a vývozu reprodukčného materiálu ustanovené týmto zákonom (§§25 a 26)
h)	neplnia iné povinnosti alebo opatrenia orgánov štátnej správy lesného hospodárstva ustanovené týmto zákonom alebo uložené na jeho základe.

§ 75
Ukladanie pokút

(1) Pri určovaní výšky pokuty podľa § 73 a 74 sa prihliada najmä na závažnosť, spôsob a čas trvania protiprávneho konania a na rozsah a mieru hroziacej alebo spôsobenej škody.

(2) Pokutu možno uložiť do jedného roka odo dňa keď sa orgán štátnej správy lesného hospodárstva o porušení dozvedel, najneskôr však do troch rokov, a ak ide o porušenie povinností vlastníka, správcu, nájomcu najneskôr do desiatich rokov odo dňa, keď k porušeniu povinnosti došlo.

(3) Orgán štátnej správy lesného hospodárstva môže v rozhodnutí o uložení pokuty povinnému súčasne uložiť, aby v určenej lehote vykonal opatrenia na nápravu následkov protiprávneho konania, za ktoré mu bola pokuta uložená.

(4) Ak právnická osoba alebo fyzická osoba znovu poruší v čase jedného roka od právoplatnosti rozhodnutia o uložení pokuty povinnosť, za ktorú mu bola pokuta uložená alebo nevykoná opatrenia podľa odseku 3, uloží sa mu ďalšia pokuta až do dvojnásobku hornej hranice pokuty ustanovenej týmto zákonom.

(5) Pokuta je splatná do 30 dní od nadobudnutia právoplatnosti rozhodnutia, ktorým bola uložená, ak v tomto rozhodnutí nie je určená dlhšia lehota jej splatnosti.

(6) Pokuty sú príjmom štátneho rozpočtu.

j e d e n á s t a   č a s ť

VOJENSKÉ   LESY

§ 76
Vojenské lesy

	(1) Ministerstvo obrany vykonáva s výnimkou prípadov uvedených v odseku 2 štátnu správu lesného hospodárstva v lesoch, ktoré sú nevyhnutné pre potreby obrany štátu podľa osobitných predpisov (ďalej len „vojenské lesy“), a to podľa všeobecne záväzných právnych predpisov (§ 77).

	(2) Ministerstvo vydáva vo veciach vojenských lesov záväzné vyjadrenia
a) k návrhom plánov vypracúvaných organizáciami riadenými ministerstvom obrany  pred ich schválením,
b) pred vydaním rozhodnutí o vyňatí lesných pozemkov a rozhodnutí o obmedzení ich využívania, ak výmera pozemkov, ktoré sa majú vyňať alebo ktorých využívanie sa má obmedziť presahuje desať hektárov.

	(3) Ministerstvo si môže zo závažných dôvodov rozhodovanie podľa odseku 2 vyhradiť.

	(4) Ministerstvo obrany je povinné vo vojenských lesoch sústavne dozerať ako sa dodržiavajú ustanovenia tohto zákona a predpisov vydaných na jeho základe(§ 77).

	(5) Ministerstvo obrany ukladá v rozsahu svojej pôsobnosti opatrenia na odstránenie zistených nedostatkov a pokuty (§ 75) za porušenie povinností ustanovených týmto zákonom. 
	(6) Ministerstvo vykonáva hlavný dozor, ako ministerstvo obrany a právnické osoby podľa § 11 odseku 3 vykonávajú ustanovenia tohto zákona a predpisov vydaných na jeho základe (§ 77). Ministerstvo môže po prerokovaní s ministerstvom obrany ukladať právnickým osobám podľa § 11 odseku 3 opatrenia na odstránenie zistených nedostatkov a pokuty (§ 75) za porušenie povinností ustanovených týmto zákonom a predpisov vydaných na jeho základe (§ 77).

D V A N Á S T A   č a s ť

Spoločné, prechodné a záverečné ustanovenia

§ 77
Všeobecne záväzné právne predpisy na vykonanie zákona

Ministerstvo ustanoví všeobecne záväzným právnym predpisom podrobnosti o
a)	spôsobe predkladania a náležitostiach žiadosti o vyňatie a obmedzenie využívania lesných pozemkov, podmienky  pre vyňatie a obmedzenie využívania lesných pozemkov (§ 6 a 8), náležitostiach a spôsobe spracovania územnoplánovacej dokumentácie s ohľadom na ochranu lesných pozemkov, ochrane lesných pozemkov pri určovaní chráneného ložiskového územia a povoľovaní jeho zmeny (§ 6 a 7),
b)	zásadách určovania, evidencie a spôsobe predkladania návrhov na vyhlasovanie ochranných lesov a lesov osobitného určenia (§ 17, 18, 21), zaraďovaní lesov pod vplyvom imisií do pásiem ohrozenia (§ 18 ods. 2 písm. f) a § 58 ods. 3), členení a zásadách vymedzovania významných biotopov a opatreniach na ich ochranu a zachovanie (§ 20),
c)	určovaní hospodárskeho tvaru lesa a podmienkach na zmenu (prevod) základného tvaru lesa na les nízky (§ 23), členení a použití hospodárskych spôsobov a ich foriem (§ 24),
d)	semenárskych oblastiach a prenose reprodukčného materiálu, zdrojoch a ich kategóriách,  podmienkach a postupoch ich schvaľovania, evidencii, označovaní, kontrole a hospodárení v schválených zdrojov reprodukčného materiálu, podmienkach získavania reprodukčného materiálu zo schválených zdrojov, požiadavkách na kvalitu reprodukčného materiálu, podmienkach pestovania sadeníc lesných drevín, kategóriách, v ktorých môže byť reprodukčný materiál uvedený do obehu, získavaní, použití, evidencii, registrácii, označovaní, kontrole a nakladaní s reprodukčným materiálom, podmienkach použitia reprodukčného materiálu pri zalesňovaní a obnove lesných porastov, skúške, podmienkach a postupe pri vydávaní a odoberaní osvedčenia o odbornej spôsobilosti na prácu s reprodukčným materiálom a na vývoz a dovoz reprodukčného materiálu, fenotypovej kategorizácii lesných porastov (§ 25, 26, 27),
e)	vyznačovaní ťažby dreva, písomnom súhlase na jej realizáciu, klasifikácii, ciache a jej registrácii, označovaní vyťaženého dreva ciachou alebo iným znakom a súvisiacej evidencii, dokladoch o pôvode dreva,  evidencii skladového dreva a o obehu dokladov o ňom (§ 31 a 32),
f)	členení činností a opatrení vykonávaných v rámci lesníckotechnických meliorácií, zásadách starostlivosti o účelové zariadenia, stavby a realizované opatrenia, podmienkach ukladania opatrení lesníckotechnických meliorácií a zahrádzania bystrín, zásadách evidencie a archivovania podkladov o vybudovaných stavbách, zariadeniach a realizovaných opatreniach (§ 34 a 35),
g)	vymedzení lesných oblastí a podoblastí, určovaní priestorového rozdelenia lesa, časovej a ťažbovej úprave lesov (§ 42), vykonávaní hospodárskej úpravy lesov (§ 41 a 43) a súčastiach lesných hospodárskych plánov (§ 44), postupe pri vyhotovovaní lesných hospodárskych plánov, ich schvaľovaní, zmenách, úpravách a kontrole (§ 45 a 46), skúške, vydávaní a odobratí osvedčenia na vyhotovovanie lesných hospodárskych plánov (§ 43 ods. 4 až 7),
h)	vymedzení základných evidenčných jednotiek na vedenie lesnej hospodárskej evidencie, spôsobe evidencie ťažby dreva, pestovnej činnosti a ostatnej činnosti, podkladoch na vedenie evidencie a evidenčných výkazoch, grafickej evidencii a spôsobe jej vedenia, zásadách vedenia a zabezpečenia evidencie pri zmene vlastníka, pri jej vedení pomocou výpočtovej techniky, časovej postupnosti vedenia evidencie a termínoch predkladania jej výsledkov (§ 48),
i)	zabezpečovaní úloh informačného systému lesného hospodárstva, zdrojoch údajov a údajových základniach v informačnom systéme lesného hospodárstva, štátnych a rezortných štatistických výkazoch, základných výstupoch informačného systému lesného hospodárstva (§ 47a).
j)	skúške odbornej spôsobilosti, vydávaní a odobratí osvedčenia odborného lesného hospodára (§ 50), overení odbornej spôsobilosti odborného lesného hospodára (§ 50 ods. 4),
k)	zriadení, štruktúre, zameraní a činnosti Lesníckej ochranárskej služby (§ 55 ods. 1), spôsoboch identifikácie mimoriadnych udalostí v lese a riešení ich dôsledkov (§ 56), zásadách ochrany lesa pred vplyvom imisií, abiotických a biotických škodlivých činiteľov, opatreniach ochrany lesov zabezpečovaných vlastníkmi vrátane ochrany lesa pred požiarmi (§ 54 až 59),
l)	ustanovení členov lesnej stráže, určovaní obvodov ich pôsobnosti, vzore služobného preukazu a odznaku členov lesnej stráže (§ 61), používaní motorových vozidiel a zastavovaní motorových vozidiel členmi lesnej stráže na lesných pozemkoch (§ 62 a 63),
m)	členení a obsahovej náplni jednotlivých titulov podpory (§ 66 ods. 2), pravidlách a zásadách poskytovania, používania a kontroly prostriedkov štátneho rozpočtu na podporu trvalo udržateľného hospodárenia v lesoch (§ 67),
n)	členení a spôsoboch výpočtu škôd na lesných pozemkoch a lesných porastoch, spôsoboch zisťovania a kvantifikácie škôd spôsobených znečistením ovzdušia, požiarmi a zverou, identifikácii pôvodcov poškodenia a zásadách vypracovania odborných posudkov (§ 57 a § 60),
o)	podobe lesníckej služobnej rovnošaty a jej súčastiach pre zamestnancov v štátnej a verejnej službe), postupe pri prideľovaní rovnošaty a vedení evidencie, výdaji a obmene rovnošatových súčastí, povinnostiach pri ich užívaní a udržovaní, označení na rovnošatách  a okruhu zamestnancov, ktorým ju možno prideľovať (§ 78 ods. 2),
p)	postupe pri dodatočnom usporiadaní náhrad za záber lesných pozemkov na ktorých boli vybudované objekty a zariadenia bez príslušného povolenia, predmete dodatočného usporiadania náhrad a postupe orgánov štátnej správy lesného hospodárstva (§ 79 ods. 1 a 2).

§ 78
Spoločné ustanovenie

(1) Na konanie podľa tohto zákona sa vzťahujú všeobecné predpisy o správnom konaní5), ak tento zákon neustanovuje inak.

(2) Štátny zamestnanci a verejní zamestnanci60), ktorí vykonávajú štátnu správu lesného hospodárstva sú povinní pri výkone služobných povinností vyplývajúcich z pracovného pomeru nosiť lesnícku služobnú rovnošatu. Zamestnanci právnických osôb a fyzických osôb pri  zabezpečovaní úloh podľa tohto zákona sú oprávnení nosiť lesnícku rovnošatu.

§ 79
Prechodné ustanovenia

(1) Vlastníci nehnuteľností, objektov a zariadení, ktoré boli k 1. januáru 2003 vybudované na lesných pozemkoch bez príslušného povolenia sú povinní vysporiadať majetkové vzťahy do dvoch rokov odo dňa účinnosti tohto zákona.

(2) Do doby ich vysporiadania vzniká medzi vlastníkom pozemku a nehnuteľnosti uvedenej v odseku 1 nájomný vzťah, ak už nebola ustanovená zmluva podľa osobitného predpisu). Výška nájomného sa určuje 10 % z ceny zabratých lesných pozemkov.

(3) Konania upravené týmto zákonom začaté pred 1. januárom 2003 sa dokončia podľa doterajších predpisov.

(4) Na účely sledovania stavu a vývoja lesov, súvislého lesníckeho mapovania, použitia nových rastových tabuliek sa v prácach hospodárskej úpravy lesov využívajú lesné hospodárske celky určené ministerstvom pred 1. januárom 2003.

(5) Odborná spôsobilosť na vyhotovovanie lesných hospodárskych plánov a na výkon odborného lesného hospodára získaná podľa doterajších predpisov  sa považuje za spôsobilosť podľa tohto zákona (§§ 43 , 49  a 50).

(6) Nárok na náhradu podľa § 22 odseku 1 sa v prípade, ak je v platnom lesnom hospodárskom pláne  predpísaný osobitný režim hospodárenia uplatňuje v trojročnej lehote od účinnosti tohto zákona.

(7) Správa lesného majetku vo vlastníctve Slovenskej republiky vykonávaná inými štátnymi organizáciami na základe výnimky udelenej ústredným orgánom štátnej správy lesného hospodárstva podľa § 11 ods. 3 zákona č. 61/1977 Zb. o lesoch v znení neskorších predpisov, prechádza dňom účinnosti tohto zákona na štátnu organizáciu lesného hospodárstva (§11 ods. 2).

(8) Katastrálny úrad vykoná zmenu správcu bez návrhu na štátnu organizáciu lesného hospodárstva  podľa § 35 ods. 1  v nadväznosti na  § 34 ods. 1  zákona Slovenskej národnej rady č. 162/1995 Z.z. o katastri nehnuteľností a o zápise vlastníckych a iných práv k nehnuteľnostiam v znení neskorších predpisov do 60 dní od účinnosti tohto zákona.

§ 80
Zrušovacie ustanovenia
Zrušujú sa
1.	Zákon č. 61/1977 Zb. o lesoch v znení zákona č. 229/1991 Zb. a zákona Národnej rady Slovenskej republiky č. 183/1993 Z. z.

2.	Zákon Slovenskej národnej rady č. 100/1977 Zb. o hospodárení v lesoch a štátnej správe lesného hospodárstva v znení zákona Slovenskej národnej rady č. 131/1991 Zb., zákona Slovenskej národnej rady č. 510/1991 Zb., zákona Národnej rady Slovenskej republiky č. 183/1993 Z.z., zákona Národnej rady Slovenskej republiky č. 265/1995 Z.z. a zákona Národnej rady Slovenskej republiky č. 222/1996 Z.z.

§ 81
Účinnosť

Tento zákon nadobúda účinnosť 1. januára 2003.

										Príloha č. 1
k zákonu č. ...

Spôsob výpočtu sadzieb odvodov za vyňatie lesných pozemkov

1. Základná sadzba odvodu za vyňatie lesných pozemkov z plnenia funkcií lesov je
a)	pri trvalom vyňatí súčet ceny lesného pozemku vynásobenej ochranným faktorom a hodnoty efektov verejnoprospešných funkcií lesa za príslušný hospodársky súbor lesných typov, za rubnú dobu a za príslušnú výmeru,
b)	pri dočasnom vyňatí sadzba určená spôsobom uvedeným v písmene a) vydelená rubnou dobou v príslušnom hospodárskom súbore lesných typov vynásobená počtom rokov dočasného vyňatia.
2. Ochranný faktor je násobkom ceny lesného pozemku takto:

Pri cene za hektár, Sk	Násobok	
70 000 a viac
60 000 až 69 999
50 000 až 59 999
40 000 až 49 999
30 000 až 39 999
20 000 až 29 999
10 000 až 19 999
             do  9 999	50
45
40
30
25
20
10
             1	

3. Základné sadzby odvodov sa zvyšujú za vyňatie lesného pozemku,
a)	na ktorom sa nachádzajú schválené zdroje reprodukčného materiálu lesných drevín o 100 %,
b)	na skládku odpadov s výnimkou odpadov pri ťažobnej činnosti o 100 %,
c)	v ochranných lesoch o 40 %,
d)	v lesoch osobitného určenia o 20 %,
e)	v okresoch Dunajská Streda, Senec, Šaľa, Galanta, Komárno, Nové Zámky a Trebišov   o 20 %.
4. Pri súbehu dôvodov zvýšenia základných sadzieb odvodov podľa predchádzajúceho odseku sa percento zvýšenia spočítava.
5. Odvody možno znížiť o sumu zodpovedajúcu vynaloženým nákladom na vykonanie opatrení investičnej alebo neinvestičnej povahy (ďalej len "opatrenia") v záujme obnovenia alebo zlepšenie ekologickej stability v územnom systéme krajiny a hospodárenia na pôde, ako aj opatrení na zveľaďovanie lesov schválených ministerstvom. 
6. Od odvodov sa oslobodzuje vyňatie
a)	na účely súvisiace s obhospodarovaním lesov a poľovníctvom vrátane stavebnej činnosti,
b)	na zriadenie vodárenských nádrží a vodojemov na hromadné zásobovanie obyvateľstva pitnou vodou a ich prívodné potrubia, na zriadenie ochranných pásiem 1. stupňa zdrojov pitnej vody na hromadné zásobovanie obyvateľstva, na stavby protipovodňovej ochrany územia a na zriadenie ochranných pásiem prírodných liečivých zdrojov, na zriadenie užších ochranných pásiem na tieto zdroje,
c)	na umiestnenie signálov, stabilizačných kameňov a iných značiek na geodetické účely, na prečerpávacie stanice, vrty, studne, ich prívodné potrubia a stanice nadzemného aj podzemného vedenia, ak v jednotlivých prípadoch nejde o plochu väčšiu ako 30 m2,
d)	na účely ochrany prírody vrátane stavebnej činnosti alebo na archeologické výskumy a vykopávky.
7. Dodatočne sa odvod požaduje v prípadoch ak
a)	opatrenia na zníženie odvodov neboli vykonané alebo neboli dodržané podmienky, za ktorých bolo vydané rozhodnutie o vyňatí,
b)	stavba, pri výstavbe ktorej neboli požadované odvody prestane slúžiť účelu, na ktorý bola oslobodená od odvodu.
8. Odvod za vyňatie je príjmom štátneho rozpočtu. Platí sa bezhotovostným prevodom alebo v hotovosti poštovou poukážkou.
9. Odvod za trvalé vyňatie sa platí jednorazovo a je splatný do 30 dní odo dňa, keď rozhodnutie o vyňatí nadobudlo právoplatnosť, ak nie je ďalej ustanovené inak.
10. Odvod za dočasné vyňatie sa platí jednorazovo počas trvania dočasného vyňatia za každý i začatý rok trvania vyňatia a je splatný do 30 dní odo dňa, keď rozhodnutie o vyňatí nadobudlo právoplatnosť.
11. V rozhodnutí o trvalom vyňatí na účely významných investícií orgán štátnej správy lesného hospodárstva predpíše, že odvod za trvalé vyňatie sa platí v splátkach rovnomerne rozvrhnutých do piatich rokov od právoplatnosti rozhodnutia o vyňatí.
12. Za deň platby sa považuje
a)	pri bezhotovostnom platení deň, keď suma bola odpísaná z účtu povinnej osoby v banke,
b)	pri platení v hotovosti poukážkou deň, keď pošta hotovosť prijala.
13. Ak odvod nebol zaplatený včas a v plnej výške, vzniká povinnosť zaplatiť penále podľa osobitného predpisu. Penále sú príjmom štátneho rozpočtu.

Hodnoty efektov verejnoprospešných funkcií lesa podľa hospodárskych súborov lesných typov (HSLT) za rubnú dobu v tis. Sk na hektár lesného pozemku

Číslo	Hospodársky súbor	Rubná		
HSLT	lesných typov	doba	tis. Sk	
101	Extrémne vápencové dúbravy	240	750	
102	Vápencové dúbravy	150	850	
104	Extrémne kyslé dúbravy	240	1 070	
105	Kyslé dúbravy	120	220	
107	Kyslé borovicové dúbravy	150	80	
108	Sprašové hrabové dúbravy	110	380	
109	Suché hrabové dúbravy	120	560	
111	Živné hrabové dúbravy	110	370	
112	Vrastavé borovicové dúbravy	110	190	
113	Vlhké hrabové dúbravy 	110	260	
117	Sutinové hrabové dúbravy	250	400	
121	Brezové dúbravy	120	220	
122	Brezové jelšiny	150	1 240	
123	Vlhké hrabové dúbravy	110	250	
124	Hrabové lužné jaseniny	120	400	
125	Dubové lužné jaseniny	140	610	
126	Vŕbové topoliny	50	40	
131	Extrémne porasty bresta	230	1 010	
135	Brestové lužné jaseniny	130	290	
191	Vápencové dúbravy	250	1 030	
192	Brezové jelšiny (ochranného rázu) 	210	1 510	
196	Vŕbové topoliny	80	60	
199	Suché hrabové dúbravy	230	1 050	
				
201	Extrémne vápencové bukové dúbravy	230	2 270	
202	Svieže vápencové bukové dúbravy	120	630	
203	Vápencové boriny	150	1 480	
204	Extrémne kyslé bukové dúbravy	230	970	
205	Kyslé bukové dúbravy	130	300	
208	Sprašové bukové dúbravy	120	270	
209	Suché bukové dúbravy	125	710	
211	Živné bukové dúbravy	115	570	
213	Vlhké bukové dúbravy	120	420	
216	Kamenité bukové dúbravy s javorom	125	870	
217	Sutinové javorovo-bukové dúbravy	230	300	
292	Svieže vápencové bukové dúbravy	230	1 860	
293	Vlhké bukové dúbravy	150	700	
295	Kyslé bukové dúbravy	230	450	
296	Kamenité bukové dúbravy s javorom 	230	1 940	
299	Suché brehové dúbravy 	230	1 510	

Číslo	Hospodársky súbor	Rubná		
HSLT	lesných typov	doba	tis. Sk	
301	Extrémne vápencové dubové bučiny	220	1 690	
302	Svieže vápencové dubové bučiny	110	1 060	
303	Vápencové boriny	250	2 420	
304	Extrémne kyslé dubové bučiny	230	1 690	
305	Kyslé dubové bučiny	120	240	
310	Svieže dubové bučiny	120	380	
311	Živné dubové bučiny	110	390	
312	Lesostepné kotlinové boriny	110	1 750	
313	Vlhké dubové bučiny	110	430	
315	Kyslé dubové boriny nižších polôh	120	250	
316	Kamenité dubové bučiny s lipou	120	970	
317	Sutinové lipovo-dubové bučiny	210	570	
320	Svieže kotlinové smrekové boriny	120	540	
323	Jaseňové jelšiny	80	320	
392	Svieže vápencové dubové bučiny	210	2 120	
393	Vlhké dubové bučiny	200	710	
395	Extrémne kyslé dubové bučiny	200	370	
396	Kamenité dubové bučiny s lipou	200	1 070	
399	Jaseňové jelšiny	90	380	
				
401	Extrémne vápencové bučiny	200	2 760	
402	Svieže vápencové bučiny	110	1 390	
404	Extrémne kyslé bučiny	200	3 050	
405	Kyslé bučiny	115	490	
407	Kyslé dubové boriny	250	120	
409	Jedľovo-dubové bučiny	115	540	
410	Svieže bučiny	110	470	
411	Živné bučiny	110	520	
413	Vlhké bučiny	105	510	
415	Kyslé dubové jedliny	115	750	
416	Kamenité bučiny s lipou	120	1 370	
417	Sutinové lipové bučiny	210	620	
420	Svieže kotlinové jedľové dúbravy	100	330	
421	Živné smrekové boriny	100	480	
425	Kyslé dubové boriny	115	260	
426	Kamenité jedľovo-dubové bučiny	115	510	
431	Živné kotlinové jedľové dúbravy	110	460	
435	Kyslé bučiny s jedľou	115	520	
445	Kyslé bučiny s jedľou a dubom	115	540	
492	Svieže vápencové bučiny	180	2 490	
493	Vlhké bučiny	200	950	
495	Kyslé bučiny	200	970	
496	Kamenité bučiny s lipou	210	2 480	
497	Kamenité jedľovo-dubové bučiny	200	1 240	
498	Kyslé bučiny s jedľou a bukom	200	870	
499	Kyslé bučiny s jedľou	200	960	

Číslo	Hospodársky súbor	Rubná		
HSLT	lesných typov	doba	tis. Sk	
501	Extrémne vápencové jedľové bučiny	210	3 640	
502	Svieže vápencové jedľové bučiny	120	1 490	
504	Extrémne kyslé jedľové bučiny	210	2 060	
505	Kyslé jedľové bučiny	120	580	
506	Kyslé horské bučiny	120	1 050	
511	Živné jedľové bučiny	120	540	
512	Vápencové smrekové boriny	150	2 920	
513	Vlhké jedľové bučiny	110	550	
514	Extrémne kyslé borovicové smrečiny	150	1 210	
515	Kyslé borovicové smrečiny	105	440	
516	Kamenité jedľové bučiny	120	1 490	
517	Sutinové javoriny	210	690	
518	Vrcholové bučiny	200	480	
521	Extrémne vápencové smrekové boriny	200	3 700	
522	Vápencové smrekové jedliny	100	670	
523	Vlhké kotlinové javorové jedliny	100	490	
524	Extrémne kyslé smrečiny s jedľou	150	940	
525	Kyslé smrečiny s jedľou	105	640	
526	Kamenité jedľové javoriny	100	1 000	
531	Extrémne vápencové smrečiny s javorom	150	4 520	
532	Svieže vápencové smrekové jedliny	105	2 710	
535	Podmáčané borovicové smrečiny	105	1 100	
536	Kamenité smrekové jedliny	105	1 100	
541	Živné smrekové jedliny	100	540	
545	Podmáčané smrečiny s jedľou	105	910	
546	Kamenité smrečiny s jedľou	150	1 720	
556	Kamenité jedľovo-bukové smrečiny	120	1 520	
561	Kotlinové javorové jedliny	100	610	
571	Vápencové kotlinové jedľové javoriny	100	360	
584	Podmáčané jedľové smrečiny	150	420	
589	Kamenité jedľové javoriny	150	1 470	
590	Kyslé smrečiny s jedľou	150	1 020	
591	Kamenité jedľovo-bukové smrečiny	180	2 620	
592	Svieže vápencové jedľové bučiny	210	3 140	
593	Vlhké jedľové bučiny	210	1 280	
594	Vápencové smrekové jedliny	150	780	
595	Kyslé jedľové bučiny	200	930	
596	Kamenité jedľové bučiny	210	2 810	
597	Kyslé horské bučiny	200	1 860	
598	Kamenité smrečiny s jedľou	210	2 960	
599	Kamenité smrekové jedliny	200	5 240	

Číslo	Hospodársky súbor	Rubná		
HSLT	lesných typov	doba	tis. Sk	
601	Extrémne vápencové jedľovo-bukové smrečiny	200	2 160	
602	Svieže vápencové jedľovo-bukové smrečiny	120	1 410	
604	Extrémne kyslé jedľovo-bukové smrečiny	200	3 430	
605	Kyslé jedľovo-bukové smrečiny	125	1 070	
606	Kyslé horské bučiny	140	930	
611	Živné jedľovo-bukové smrečiny	115	1 030	
613	Vlhké jedľové bučiny	120	600	
614	Podmáčané jedľové smrečiny	210	640	
615	Podmáčané jedľové bučiny so smrekom	200	1 580	
616	Kamenité jedľové bučiny so smrekom	125	1 520	
617	Sutinové javoriny so smrekom	200	710	
618	Vrcholové bučiny	170	320	
621	Extrémne vápencové smrečiny s javorom	170	2 220 	
622	Smrekové jelšiny	170	520	
623	Luh jelše sivej	100	1 650	
624	Kamenité extrémne kyslé borovicové smrečiny	150	2 460	
625	Podmáčané borovicové smrečiny	105	1 770	
626	Kamenité smrečiny s jedľou	105	1 390	
627	Sutinové javorové smrečiny	150	490	
628	Vrcholové bučiny s jedľou a smrekom	200	430	
631	Živné smrekové jedliny	105	1 130	
632	Vápencové smrekové jedliny	105	1 150	
633	Horský vŕbový luh	150	1 400	
634	Kamenité extrémne kyslé smrečiny s jedľou	200	3 590	
635	Podmáčané smrečiny s jedľou	105	1 140	
636	Kamenité smrekové jedliny	105	1 330	
637	Sutinové jedľové javoriny	150	950	
642	Svieže vápencové smrečiny s javorom	105	1 610	
644	Kamenité extrémne kyslé smrekovcové smrečiny	150	2 870	
645	Podmáčané smrekové jedliny	105	650	
646	Kamenité jedľové javoriny	105	1 330	
655	Kyslé borovicové smrečiny	105	1 210	
665	Kyslé smrečiny s jedľou	105	1 040	
666	Kamenité jedľové smrečiny s bukom	115	1 210	
673	Vlhké kotlinové javorové jedliny so smrekom	105	1 550	
675	Kyslé smrekové jedliny	105	950	
685	Kyslé smrekové smrečiny	105	930	
688	Kamenité jedľové javoriny	105	1 280	
689	Smrekové boriny	200	210	
690	Kamenité smrekové jedliny	200	2 230  	
691	Kyslé smrekové jedliny	200	1 810	
692	Svieže vápencové jedľovo-bukové smrečiny	200	2 360	
693	Vlhké jedľové bučiny	200	1 560	
694	Kamenité jedľové smrečiny s bukom	200	2 250	
695	Kyslé jedľovo-bukové smrečiny	200	1 620	
696	Kamenité jedľové bučiny so smrekom	200	2 320	

Číslo	Hospodársky súbor	Rubná		
HSLT	lesných typov	doba	tis. Sk	
697	Vápencové smrekové jedliny	105	1 010	
698	Kamenité smrečiny s jedľou	200	2 460	
699	Podmáčané smrekové jedliny	200	1 350	
				
719	Vysokohorské smrečiny	150	140	
729	Vysokohorské smrečiny s limbou	200	200	
739	Vysokohorské smrekovcové smrečiny s limbou	150	160	
749	Vysokohorské limbové smrečiny	200	150	
759	Vysokohorské javorové smrečiny	150	140	
769	Vysokohorské vápencové smrečiny	150	150	
789	Smrekovcové boriny	150	90	
				
815	Podmáčaná boriny s kosodrevinou	250	3 250	
820	Kosodrevina	250	1 610	
830	Smreková kosodrevina	250	1 510	
840	Limbová kosodrevina	250	1 190	
850	Vápencová kosodrevina	250	1 550	
860	Kosodrevina s listnáčmi	250	1 290	

Príloha č. 2
k zákonu č.

Postup výpočtu majetkovej ujmy pri vyňatí a obmedzení využívania LESNÝCH POZEMKOV

Oprávnenou osobou pre výpočet majetkovej ujmy je znalec z odboru lesné hospodárstvo, odvetvie oceňovanie lesov v spolupráci s odborným lesným hospodárom.

1.  Výpočet majetkovej ujmy na lesnom pozemku
a)	Majetková ujma z trvalého vyňatia alebo trvalého obmedzenia využívania lesného pozemku sa určí podľa vzorcov

Upoz1,1	=	HpL -  Hp

		    r (1 – k1)
Upoz1,2	=		
		       0,03

b)	Majetková ujma z dočasného vyňatia alebo dočasného obmedzenia využívania lesného pozemku sa určí podľa vzorcov

		 HpL . (1-k1)
Upoz2,1	=			. tx
		        u  
Upoz2,2	=	r . (1 – k1).tx

c)	Majetková ujma z trvalého poškodenia plnenia trhovo realizovaných funkcií lesa sa určí podľa vzorcov

Upoz3,1	     =	HpL            -   HpLpoš

Upoz3,2	     =            r        -    rš	

d)	Majetková ujma z dočasného poškodenia plnenia trhovo realizovaných funkcií lesa sa určí podľa vzorcov

Upoz4,1    =      (HpL - HpLpoš)    .                 tx
						     u
			         tx		
Upoz4,2    =       (r - rš)   .
			         u

4.  Výpočet majetkovej ujmy na lesnom poraste

a)	Majetková ujma z predčasného vyrúbania lesného porastu sa určí podľa vzorcov

Upor1,1	=	Hpora    -   0H
Upor1,2	=	(PPHu  .  a  .  z  +  fp)  .  P  -  OH
Upor1,3	=	(PPHOu  .  a  .  z  .  C)  - O  .  C

b)	Majetková ujma zo straty produkcie lesného porastu za dobu vyňatia

1.	majetková ujma zo straty produkcie lesného porastu pri trvalom vyňatí lesných pozemkov (do konca rubnej doby)

Upor2,1	=	(Hporu  -  Hpora)  . Df  (n - a)
Upor2,2	=	CPPHu  .  (u  -  a)  .  z  . fp . P . Df (n - a)
Upor2,3	=	CPPou  .  C  .  (u  -  a)  .  z  . P . Df (n - a)

2.	majetková ujma zo straty produkcie lesného porastu pri dočasnom vyňatí lesných pozemkov sa počíta na dobu vyňatia lesných pozemkov (tx) predĺženú o dobu potrebnú na zabezpečenie lesného porastu (ty); určí sa podľa vzorcov

Upor2,4	=	CPPHu  .  (tx  +  ty)  .  z  . fp . P . Df (tx  +  ty)
Upor2,5	=	CPPou  .  C  .  (tx  +  ty)  .  z  . P . Df (tx  +  ty)

Táto čiastka ujmy sa spravidla uplatňuje súčasne s majetkovou ujmou za predčasné vyrúbanie lesného porastu a s majetkovou ujmou z oneskorenia produkcie lesného porastu.

c)	Majetková ujma z oneskorenia produkcie lesného porastu

Táto majetková ujma vzniká v dôsledku oneskorenia produkcie lesného porastu založeného na lesnom pozemku po jeho dočasnom vyňatí, posunom výrobného cyklu. Určí sa podľa vzorcov

Upor3,1	=	(Hporu  -  Hpor (a + tx + ty)  . Df  (u - a)
Upor3,2	=	(Ou . Cu  -  O (a  + tx  +  ty) .  C (a  + tx  +  ty) ). Df (u  -  a)
Upor3,3	=	(CPPHu   -  CPP(H(a  + tx  +  ty))  .  (U  -  a  - tx  +  ty) Df (u  -  a)
Upor3,4	=	(CPPOu   -  CPPo (a  + tx  +  ty))  .  C  .  (u  -  a  - tx  +  ty) Df (u  -  a)

d)	Majetková ujma zo zníženia prírastku lesného porastu

Vzťahuje sa na lesné porasty súvisiace s lesnými pozemkami trvalo alebo dočasne vyňatými alebo následných lesných porastov na ploche po dočasnom vyňatí. Určí sa podľa vzorcov

Upor4,1	=	(PPHa   .  k2  .  z  +  fP) .  P
Upor4,2	=	(PPOa   .  Ck2  .  z) .  P

e)	Majetková ujma zo zníženia kvality produkcie lesného porastu
Vzniká v dôsledku zmeny drevinového zloženia a zhoršenia rastových podmienok lesných porastov, súvisiacich s trvalo alebo dočasne vyňatými lesnými pozemkami alebo v následných lesných porastoch po ich dočasnom vyňatí. Zisťuje sa spravidla pri ťažbe dreva (zo zmenenej drevinovej a hrúbkovej štruktúry sortimentov). Určí sa podľa vzorca

Upor5,1	=	O  .  (Cz  -  Cy)

5. Majetková ujma zo zvýšenia nákladov hospodárenia v dotknutých lesných porastoch súvisiacich s  trvalo alebo dočasne vyňatými lesnými pozemkami alebo na ploche lesného porastu po uplynutí doby dočasného vyňatia. Určí sa podľa vzorcov

Uprn1,1	=	(Cnp  -	Cnb)  .  Ťa
Uprn1,2	=	(Cnp  -	Cnb)  .  P
Uprn1,3	=	Cnm  .  P

Význam premenných

Upozn,m, Uporn,m	-	vzorce výpočtu ujmy na pozemkoch (Upoz) a porastoch (Upor),
				kde je: n – druh ujmy, m – poradie vzorcov pre výpočet daného
				druhu ujmy vo veku a alebo u
Hpora(u)		-	hodnota lesného porastu vo veku a alebo u
OH		-	hodnota produkcie (OH = O . C)
a			-	vek lesného porastu
PPHa(u)		-	priemerný (vekový) prírastok hodnotový za rok a za zastúpené
				dreviny vo veku a alebo u
       CPPHu(a)		-	celkový priemerný prírastok (hodnotový za rok a za zastúpené 
dreviny vo veku u alebo a)
z			-	zakmenenie
fp			-	faktor polohy
P		-	výmera lesného pozemku alebo lesného porastu (v ha na štyri
			desatinné miesta)
PPOa(u)		-	priemerný (vekový) prírastok objemový za rok a za zastúpené
			dreviny, vo veku a alebo u
CPPOu(a)	- celkový priemerný prírastok (objemový za rok a za zastúpené dreviny vo veku u alebo a)
C  (Ca, Cu)		- cena 1 m3 dreva na pni všeobecne (vo veku u alebo a) 
alebo v ľubovoľnom veku (Ca) alebo rubnom veku (Cu)
O			-	objem produkcie v m3
u 			-	rubná doba
Df			- 	diskontný faktor
tx			-	počet rokov prerušenej produkcie (napr. pre dočasné vyňatie)
ty			-	počet rokov vykonávania obnovy lesa
Cnp		-	celkové náklady požadovaného spôsobu hospodárenia a to v 
Sk.m-3 ťažby dreva alebo v Sk.ha-1 lesa v pestovnej činnosti
Cnb	- celkové náklady bežného hospodárenia v lesa a to v Sk.m-3 ťažby dreva alebo v Sk.ha-1 lesa v pestovnej činnosti
Cnm	- celkové náklady mimoriadneho charakteru, napr. v prípade kalamít
Ťa			-	ťažba vo veku a (spravidla výchovná) v m3
HpL		-	hodnota lesného pozemku
Hp			- hodnota iného druhu pozemku
HpLpoš		-	hodnota poškodeného lesného pozemku
r			-	ročná renta z pôdy, určí sa ako podiel čistého výnosu obnovnej a 
výchovných ťažieb a rubnej doby
k1	-	koeficient rozsahu obmedzenia využívania lesného pozemku, 
vyjadruje  podiel obmedzeného a bežného využívania lesného pozemku
u			-	rubná doba
rš			-	ročná renta z poškodenej pôdy určí sa ako podiel čistého výnosu 
obnovných a výchovných ťažieb a rubnej doby
k2			-	koeficient zníženia prírastku, stanoví sa ako podiel zníženého 
prírastku k modelovému prírastku alebo prírastku v obvyklých podmienkach hospodárenia.

Príloha č. 3
k zákonu č.

Postup výpočtu majetkovej ujmy v lesných porastoch v dôsledku uplatňovania osobitného režimu hospodárenia

Oprávnenou osobou pre výpočet majetkovej ujmy je znalec z odboru lesné hospodárstvo, odvetvie oceňovanie lesov v spolupráci s odborným lesným hospodárom.

1.	Výpočet majetkovej ujmy v lesných porastoch z dôvodu osobitného režimu hospodárenia

a) Majetková ujma zo straty výnosu z dreva

Upor1,1 = Hpora(u)
Upor1,2 = PPHa . Ťa(u)
Upor1,3 = Ca . Ťa(u)

b) Majetková ujma zo zníženia výnosu z dreva

Upor2,1 = Hpora(u) . (% Ťa(u) - % Ťob)
Upor2,2 = PPHa . (%Ťa(u) – Ťob)
Upor2,3 = Ca . (Ťa(u) – Ťob)
Upor2,4 = (CPPpHu – CPPzHu) . to

c) Majetková ujma zo zvýšenia nákladov hospodárenia

Uprn3,1 = (Cnp – Cnb) . Ťa(u)
Uprn3,2 = (Cnp – Cnb) . P
Uprn3,3 = Cnm . P, (Ťa(u))

Pri určení ujmy zo zvýšenia nákladov na pestovnú činnosť sa budú zohľadňovať iba náklady skutočne realizovaných výkonov pestovnej činnosti. Výška zvýšených nákladov oproti nákladom pri bežnom hospodárení sa bude upravovať priemerne koeficientom 1,6.

V ťažbovej činnosti sa ujma z osobitného režimu hospodárenia týka výkonov ťažby (T) a sústreďovanie dreva (S). Výška nákladov osobitného režimu hospodárenia sa odvodí z nákladov bežného obhospodarovania použitím koeficientov v tabuľke 1.

Zohľadní sa, že okrem výnosov z produkcie dreva má vlastník náklady na zalesňovanie, ochranu a výchovu lesných porastov.

Tabuľka 1
Ťažba dreva	Sústreďovanie dreva	
Hospodársky spôsob	
Holorubný	Podrastový	Holorubný	Podrastový	
Technológia	
T	L	T	L	T	L	T	L	
1	2	3	4	5	6	7	8	
Koeficienty	
1	1,2	1,4	1,6	1	1,3	1,5	1,6	
stl. 1xkoef. 1	stl. 1xkoef. 1,2	stl. 1xkoef. 1,4	stl. 1xkoef. 1,6	stl. 5xkoef. 1	stl. 5xkoef. 1,3	stl. 5xkoef. 1,5	stl. 5xkoef. 1,6	
T – traktorový terén L – lanovkový terén

Pre výpočet jednotlivých druhov majetkovej ujmy je možné použiť ktorýkoľvek z uvedených vzorcov, v závislosti od dostupnosti vstupných dát a konkrétnych podmienok. Základný vzorec je uvedený ako prvý v poradí.

3.  Zníženie a spôsob úhrady majetkovej ujmy

Výška úhrady majetkovej ujmy sa zníži o štátne dotácie a príspevky poskytnuté v hodnotenom období na hospodárenie v lesných porastoch, na ktoré sa majetková ujma uplatňuje.

Úhrada majetkovej ujmy sa poskytuje v slovenských korunách do 90 dní od preukázania skutočností podľa bodu 2.

Význam premenných (symbolov) vo vzorcoch

Uporn,m,
Uprnn,m	-	vzorce výpočtu ujmy na porastoch (Upor) a zvýšených nákladov hospodárenia (Uprn), kde je: n – druh ujmy, m – poradie vzorcov pre výpočet daného druhu ujmy 	
to	-	doba obmedzenia obhospodarovania v rokoch	
u	-	rubná doba jednotlivých drevín	
Hpora,u	-	hodnota porastu v ľubovoľnom veku (a), alebo v rubnom veku (u),
podľa vyhlášky č. 465/1991 Zb.	
%Ťa(u)	-	ťažbové percento predrubných a rubných ťažieb 	
%Ťob	-	ťažbové percento obmedzených rubných a predrubných ťažieb	
Ťa(u)	-	ťažba predrubná a rubná v m3 	
Ťob	-	obmedzená rubná a predrubná ťažba	
PPHa	-	priemerný (vekový) hodnotový prírastok dreva na pni v Sk.m-3 vo veku a 	
Ca	-	priemerná cena m3 dreva na pni danej sortimentovej štruktúry vo veku a	
CPPpHa	-	celkový priemerný hodnotový prírastok dreva na pni v Sk.m-3 v rubnej dobe potenciálneho zastúpenia drevín	
CPPzHa	-	detto zmeneného cieľového zastúpenia drevín	
Cnp	-	celkové náklady požadovaného spôsobu obhospodarovania a to v Sk.m-3 ťažby dreva alebo v Sk.ha-1 lesa v pestovanej činnosti	
Cnb	-	celkové náklady bežného spôsobu obhospodarovania lesa a to v Sk.m-3 ťažby dreva alebo v Sk.ha-1 lesa v pestovnej činnosti	
Cnm	-	celkové náklady mimoriadneho charakteru, napr. v prípade kalamít 	
P	-	plocha lesa v ha na štyri desatinné miesta